► AP: Koronavirus izgovor za ograničavanje slobode govora širom sveta\nDok vlade zemalja širom sveta sprovode vanredne mere da zadrže ljude kod kuće i zaustave pandemiju koronavirusa, neke su nezadovoljne zbog ukazivanja na pogrešne korake, a druge koriste krizu da ućutkaju kritike i učvrste kontrolu, ocenjuje agencija Asošiejtid pres (AP) navodeći primere iz Tajlanda, Egipta, Mađarske i Srbije.\nMađarski premijer Viktor Orban možda je najsnalažljivije iskoristio zdravstvenu krizu, ocenjuje AP i podseća da je Orbanu parlament dao ovlašćenja da vlada dekretom neodređeno dugo, bez opterećivanja važećim zakonima ili parlamentarnim ograničenjima.\nJedan aspekt zakona koji je, navodno, donesen za suočavanje s koronavirusom predviđa zatvorske kazne do pet godina za one koji su osuđeni za širenje neistine ili iskrivljene činjenice za vreme hitne situacije.\nKomesarka Saveta Evrope za ljudska prava Dunja Mijatović ocenila je da "globalni zdravstveni problemi izazvani korona viusom zahtevaju efikasne mere zaštite zdravlja i života ljudi" što, kako je dodala, "uključuje borbu protiv dezinformacija koje mogu izazvati paniku i socijalne nemire".\nNaglasila je međutim da "nažalost neke vlade koriste taj imperativ kao izgovor za uvođenje nesrazmernih ograničenja slobode štampe" što je "kontraproduktivan pristup koji se mora zaustaviti" jer se "posebno u vreme krize moraju zaštititi dragocene slobode i prava".\nKada je reč o Srbiji AP navodi da je policija nakraktko privela novinarku Anu Lalić koja je pisala o nedostatku zaštitne opreme i haotičnim uslovima u jednom velikom bolničkom kompleksu. Klinički cenzar je saopštio da je njen tekst uznemirio javnost i naškodio imidžu zdravstvene organizacije.\nTajlandski umetnik Danaj Usama imao je na umu brigu za zdravlje kada je na svom Fejsbuk profilu objavio da na povratku iz Španije, na aerodromu u Bangkoku niko od putnika nije podvrgnut zdravstvenoj proveri, ali su aerodromski zvaničnici to demantovali a on je priveden i optužen za širenje lažnih vesti.\nNavodeći da je za to predviđena kazna do pet godina zatvora i oko 3.000 američkih dolara, AP dodaje da Danaj veruje da se tajlandska vlada plaši da opozicija može da iskoristi njegovu objavu kao dokaz neuspeha u borbi protiv koronavirusa i da postupak protiv njega treba da posluži kao upozorenje za ostale.\nVanredno stanje u borbi protiv koronavirusa dalo je tajlandskom premijeru Prajut Čan-o-čau vanredna ovlašćenja uključujući i cenzurisanje medija, navodi AP i dodaje da je više od deset ljudi uhapšeno pod optužbom za širenje dezinformacija o koronavirusu.\n"Kovid-19 predstavlja značajnu pretnju za vlade i sigurnost režima jer ima potencijal da iznese na videlo loše upravljanje i nedostatak transparentnosti po pitanjima koja se tičub svih građana neke zemlje", rekla je Aim Singpeng sa Univerziteta u Sidneju.\nBudući da je pandemija kao globalno pitanje u fokusu svetske javnosti, vladama je sve teže da kontrolišu poruke javnosti bez iznošenja koliko su malo ili mnogo učinile u poređenju sa ostatkom sveta, dodala je.\nU Kambodži, na primer, gde je premijer Hun Sen na vlasti 35 godina, organizacija za zaštitu ljudskih prava LICADHO dokumentovala je 24 slučaja privođenja zbog deljenja informacija o koronavirusu, među kojima su i pristalice raspuštene opozicione Kambodžanske partije za nacionalni spas.\nHjuman rajts voč je izvestio o hapšenju i ispitivanju 14-ogodišnjakinje koja je na društvenim mrežama prenosila navode o o slučajevima obolelih od Kovida-19 u njenoj školi i provinciji.\nFilipinski parlament usvojio je poseban zakon koji je predsedniku Felipeu Duterteu dao vanredna ovlašćenja, navodi AP i dodaje da je novim zakonom "širenje lažnih informacija o krizi Kovid-19 na društvenim medijima i drugim platformama" proglašeno za krivično delo za koje je predviđena zatvorska kazna do dva meseca i novčana kazna do oko 19.500 američkih dolara.\nNajmanje dvoje novinara je optuženo za širenje lažnih vesti o korona krizi, navodi AP i prenosi reči Arijesa Arugaja sa Filipinskog univerziteta da se strahuje da će Duterte iskoristiti veća ovlašćenja da uguši neslaganja i da se obračuna sa političkim neistomišljencima.\nAP podseća i da je u pandemiji koronavirusa Egipat proterao dopisnika britanskog Gradijana zbog izveštaja u kojem je preneta studija koja dovodi u pitanje zvaničnu evidenciju broja obolelih u toj zemlji.\nIrak je suspendovao rad izveštačima Rojtersa na tri meseca uz kaznu od oko 20.800 američkih dolara zbog navoda da je stvarni broj zaraženih i umrlih od koronavirusa u Iraku mnogo veći od onoga što se zvanično saopštava.


Prvi, dugo očekivani samit predsednika SAD i Rusije, Donalda Trampa i Vladimira Putina, održan u Helsinkiju, nekoliko sati pošto je šef Bele kuće ocenio da odnosi dve zemlje nikad nisu bili gori.\nPo dolasku u predsedničku palatu u Helsinkiju, Tramp je rekao da su pred SAD i Rusijom "velike prilike" i da dve zemlje mogu da imaju "izvanredan odnos", prenosi Asošiejted pres.\nOba lidera su imala ozbiljan izraz lica, a Tramp je inicirao kratko rukovanje s Putinom, posle čega je počeo njihov sastanak u četiri oka, kojem su prisustvovali samo prevodioci.\nPočetak samita je pomeren za oko 45 minuta, jer je Putin zakasnio 30 minuta, što mu se dešavalo i ranije prilikom susreta sa zvaničnicima drugih država, prenosi Beta.\nZa susret Trampa i Putina vladalo je veliko interesovanje medija. Prema podacima finskog ministarstva, akreditovano je ukupno 1.436 novinara iz 61 države. Najviše ih je iz Finske 368, iz Rusije 232, a iz SAD 195. U pratnji Putina i Trampa doći će još nekoliko stotina novinara.\nZa njihov prvi bilateralni susret izabran je Helsinki, glavni grad neutralne Finske, koji ima bogatu istoriju iz vremena Hladnog rata kao mesto za pregovore između nuklearnih sila.\nPredsednik Rusije Vladimir Putin rekao je u Helsinkiju da Rusija i SAD treba da ujedine snage u borbi sa zajedničkim pretnjama, preneo je TASS.\n"Danas se i SAD i Rusija suočavaju sa potpuno različitim izazovima. Tu je opasna neravnoteža mehanizama međunarodne bezbednosti i stabilnosti, regionalne krize, sve šira pretnja terorizma i prekograničnog kriminala, sve veći problemi u svetskoj privredi, ekološke i druge opasnosti. U vezi sa svim tim je moguće udruživanje snaga. Nadam se da će i američki partneri to shvatiti", rekao je Putin na konferenciji s američkim predsednikom Donaldom Trampom.\nOn je pozitivno ocenio uticaj SAD na rešavanje krize u Koreji. "Dobro je što je počelo postepeno rešavanje problema Korejskog poluostrva. U velikoj meri je to postalo moguće zahvaljujući tome što se predsednik Tramp lično uključio u rešavanje krize, gradeći dijalog u duhu saradnje, a ne konfrontacije", rekao je ruski lider.\nPrema njegovim rečima, zahvaljujući tom sporazumu Iran je otvorio svoja nuklearna postrojenja Međunarodnoj agenciji za atomsku energiju."To obezbeđuje isključivo civilni karakter iranskog nuklearnog programa i ojačava režim neširenja nuklearnog oružja", naveo je predsednik Rusije.\nAmerički predsednik Donald Tramp rekao je posle razgovora s ruskim predsednikom Vladimirom Putinom da odnosi dve zemlje nikad nisu bili gori, ali da se to promenilo od pre oko četiri sata.\nDodao je da su razgovori bili "direktni, otvoreni, duboko produktivni"."Neslaganja između naše dve zemlje dobro su poznata, i predsednik Putin i ja smo o tome naširoko razgovarali", rekao je Tramp na zajedničkoj konferenciji za novinare u Helsinkiju gde su se dvojica predsednika sastala.


Srpska košarka - Strana 94\nKošarkaši Partizana savladali su Crvenu zvezdu rezultatom 77:63 (15:17, 23:16, 21:8, 22:18) u poslednjem meču 23. kola Jadranske lige. Pobedom Partizan je izbio na treće mesto na tabeli i imaće priliku da pobedama u naredna dva kola izbori drugo m...\nBivši as 'večitih': Javite Simonoviću da ne mora da dolazi\nMilan Dozet je aludirao na dešavanja u poslednjem finalu plej - ofa i čuvenu krađu pehara od strane navijača crveno-belih\nKako je Đorđević "ukrotio" Tea?\nSelektor reprezentacije Srbije pričao kako je izvukao najbolje iz Miloša Teodosića i kako je on postao lider "orlova" na Svetskom prvenstvu u Španiji.\nMilojević: Bili smo dobri, ali u sportu je potrebna i sreća\nRekao sam uoči utakmice da nismo bez šansi i bio sam u pravu. Iako imamo mladu ekipu, pokazala je da ima hrabrost da igra velike mečeve, kaže Dejan Milojević\n’Het-trik’ Zvezde u Kupu Koraća\nKošarkaši Crvene zvezde Telekom osvojili su Kup Radivoja Koraća trijumfom nad Mega Leksom sa 80:74 u niškom „Čairu“.\nMurić tragičar Partizana, Blažič odveo Zvezdu u finale\nKošarkaši Crvene zvezde plasirali su se u finale Kupa Radivoja Koraća, pobedom nad Partizanom sa 76:67 (26:18, 17:16, 13:16, 20:17).\nLepršava Mega rutinski do finala Kupa\nTim Dejana Milojevića "razneo" Vršac u trećoj četvrtini i drugu godinu zaredom će igrati za "Žućkovu levicu".\nZvezdin jači trening za polufinale Kupa Koraća\nCrvena zvezda, koja brani trofej Kupa Radivoja Koraća, je u četvrtfinalu nadigrala niški Konstantin 81:65 (32:16, 22:14, 19:15, 8:20)\nPartizan ubedljivo do polufinala Kupa\nKošarkaši Partizana opravdali su ulogu favorita i u četvrtfinalnom meču Kupa Radivoja Koraća savladali Vojvodinu sa 81:54. Vujošević podelio minutažu, Pavlović najefikasniji sa 14 poena. Protivnik crno-belima u polufinalu biće bolji iz duela izmeđ...\nRadonjić: Crvena zvezda opravdano favorit\nTrener košarkaša Crvene zvezde Dejan Radonjić rekao je danas da je "sasvim priprodno" što je njegova ekipa favorit na predstojećem završnom turniru Kupa Radivoja Koraća u Nišu.\nVečiti u derbiju kroje polufinale\nUkoliko crno-beli pobede, izbeći će crveno-bele u polufinalu. Za srpsku košarku to bi bilo dobro, međutim - u oba tabora poručuju da neće namestiti meč\nRakočević: Pomiriću Zvezdu i Partizan\nBudući predsednik KSS Igor Rakočević ima ambiciju da pomiri rukovodstva Crvene zvezde i Partizana\nZvezda u Atini: PAO pada samo čudom\nIzabranici Dejana Radonjića u koži autsajdera u duelu sa Panatinaikosom u 'OAKA' areni (20.45). Jasno je ko je favorit u ovom meču, ali vrebaćemo našu šansu – ističe Branko Lazić\nBlažič: Zvezda može i bolje od jedne pobede u grupi\nProtiv Panatinaikosa želimo da vidimo koliko smo napredovali! Prave borbe za nas tek slede, istakao je slovenački reprezentativac\nRakočević menja Bodirogu\nIgor Rakočević postaće potpredsednik Košarkaškog saveza Srbije umesto Dejana Bodiroge, koji će funkcionersku karijeru nastaviti u FIBA, saznaje B92.\nĐumić: Poziv Partizana se ne propušta\nNije bilo dileme, svi maštamo da jednog dana igramo za naš najveći klub i jedan od najvećih u Evropi - rekao je Božo za “Novosti”\nBožo Đumić novi centar Partizana\nCentar Vojvodine prelazi među crno-bele, saopštili su Novosađani.\nNovi udarac za Partizan: Gagić tražio raskid ugovora\nVeliki problemi za Partizan. Košarkaš crno-belih Đorđe Gagić zatražio je sporazumni raskid ugovora\nRadonjiću rano za priču o Kupu, za Todorića Zvezda favorit\nTrener košarkaša Crvene zvezde Dejan Radonjić rekao je da crveno-beli trenutno ne razmišljaju o obavezama u Kupu 'Radivoja Koraća', iako žele da odbrane trofej u tom takmičenju. Sportski direktor Partizana Dragan Todorić smatra da je Zvezda favori...\nJaka Blažič: Nikad ne bih igrao za Partizan\nDo kraja života ostaću Zvezdin, rekao je Blažič, odgovarajući na pitanja fanova


- Danima slušam kako kancelarka Merkel ide u političku penziju, ali uveren sam da se takvi državnici i takvi umovi ne penzionišu - rekao je Vučić.\n- Veliki lideri se pamte po svojim delima, koji su rezultat jasne vizije i volje. Tako će da se pamti i vaše liderstvo - rekao je Vučić.\n- Želim da vam se iskreno zahvalim na svemu sve što ste tokom vašeg dugog i uspešnog mandata učinili za Srbiju. Pre svega, želim da zahvalim za priliku da tokom godina sarađujem sa Vama, jer su saveti nekog ko tako dugo i uspešno vodi najsnažniju evropsku zemlju, više nego dragoceni - naveo je Vučić.\nBONUS VIDEO: ŠEST "MIGOVA" DOČEKALO ANGELU MERKEL: Sigurno nebo tokom posete nemačke kancelarke Srbiji


Preševska dolina - Sputnjik Srbija\n17:44 11 Maj 2021\nPriština osnovala kancelariju za pomoć „Preševskoj dolini“\nVlada privremenih institucija u Prištini osnovala je kancelariju za pružanje pomoći žiteljima takozvane „Preševske doline“, koja obuhvata opštine Preševo, Bujanovac i Medveđu, na jugu centralne Srbije, objavio je na Fejsbuku premijer samoproglašenog Kosova Avdulah Hoti.\nAlbanci sa juga centralne Srbije održaće 28. novembra, na Dan zastave, nacionalnog praznika Albanije, protestni skup u Preševu.\nNajbolje rešenje za Preševsku dolinu je pripajanje Kosovu, poručio je predsednik opštine Bujanovac Šaip Kamberi iz Vašingtona tokom posete SAD.\nPisali Mogerinijevoj: Traže da se tzv. preševska dolina uključi u dijalog\nPredsednik Nacionalnog saveta Albanaca Ragmi Mustafa, gradonačelnik Bujanovca Šaip Kamberi i poslanik u Skupštini Srbije iz te opštine Fatmir Hasani, uputili su inicijativu da se tzv. preševska dolina uključi u završnu fazu dijaloga Prištine i Beograda.\nVodeći albanski političari iz Preševa i Bujanovca u izjavama za kosovske medije uoči nastavka dijaloga Beograda i Prištine u Briselu ponovili su da je „priključenje Kosovu želja Albanaca iz ’Preševske doline‘, od koje nikada neće odustati“, kao i da će se najveći broj Albanaca iz tih opština za pet do deset godina iseliti ukoliko do toga ne dođe.\nKamberi: Tražimo više zalaganja Tirane za Albance na jugu Srbije\nPredsednik opštine Bujanovac Šaip Kamberi potvrdio je danas da su predstavnici Albanaca iz tri opštine na jugu Srbije tražili od vlasti u Tirani veći angažman kad je reč o pravima Albanaca u Srbiji.\nTačijev kabinet: „Preševska dolina“ tema dijaloga u septembru\nZahtev Albanaca iz „Preševske doline“ da se pridruže Kosovu biće tema predstojećeg sastanka predsednika Srbije Aleksandra Vučića i kosovskog predsednika Hašima Tačija u septembru, tvrde u kancelariji kosovskog predsednika, prenosi „Zeri“.\nTači: Ako postignemo dogovor, „Preševska dolina“ pristupa Kosovu\nKosovski predsednik Hašim Tači kaže da je zahtev predstavnika Albanaca u Preševu i Bujanovcu za ujedinjenje sa Kosovom sada institucionalizovan, ponovivši mogućnost korekcije granične linije sa centralnom Srbijom.\nTači ponovo „merka“ Preševsku dolinu\nPredsednik privremenih kosovskih institucija Hašim Tači sastao se danas u Prištini sa političkim predstavnicima Albanaca sa juga centralne Srbije, takozvane Preševske doline, a nakon toga je izjavio da je zabrinut zbog nepoštovanja njihovih prava, ali da oni ne mogu biti deo pravno obavezujućeg sporazuma sa Beogradom.\nNova opasna provokacija Albanaca sa juga Srbije: „Preševsku dolinu“ na sto ili...\nLider Demokratske partije Albanaca u Preševu Ragmi Mustafa izjavio je da bi Priština trebalo da prekine dijalog sa Beogradom u Briselu, ukoliko „Preševska dolina“, kako Albanci nazivaju jug centralne Srbije, ne bude tema tog dijaloga.\n17:37 Đoković i Amerikanac i dalje čekaju /uživo/\n17:20 Požar u centru Beograda: Stihiju gasi 20 vatrogasaca


Beldoks na N1: Filmovi i razgovori "Žena protiv sistema", 14. i 15. maja od 20h\nBeldoks na N1: Filmovi i razgovori „Žena protiv sistema“, 14. i 15. maja od 20h\nKultura Autor:N1 Beograd13. maj. 202214:38\nTelevizija N1 i Beldoks, međunarodni festival dokumentarnog filma, i ove godine nastavljaju saradnju. Ovogodišnji specijalni program Beldoksa "Žena protiv sistema", posvećen je ženama, kao omaž ženskoj borbi i vanvremenskoj inspiraciji koju one čine i za današnji, ali pre svega za sutrašnji, bolji, svet.\nNa televiziji N1 biće prikazana dva filma iz ove selekcije: „Fuck this job“ i „Podigni lestvicu“, nakon kojih će uslediti i dve panel diskusije inspirisane ovim dokumentarcima. Filmovi i diskusije otvoriće teme o prostorima ženskog otpora i beskompromisnom stavu prema dominantnim nepravdama koje oblikuju život žena i društava širom sveta.\nU subotu, 14.maja u 20.00 na televiziji N1 biće prikazan film „[email protected] This Job“, rediteljke Vere Kričevskaje, koji govori o turbulentnom usponu i padu ruskog TV kanala Dožd. Film nas vodi kroz priču o njegovoj osnivačici Nataliji Sindejevoj i sve većoj državnoj represiji sa kojom se ta televizija suočava. Postavlja se pitanje: šta ona da radi sa uspešnim TV kanalom sada kada dovodi u opasnost živote svojih kolega?\nNakon filma, od 21.00 sati biće emitovana emisija „Novinarstvo na udaru sistema: Lekcije televizije Dožd“, u kojoj će govoriti rediteljka tog dokumentarca Vera Kričevskaja i novinarka Aleksandra Godfroa.\nU nedelju, 15.maja biće emitovan film "Podigni lestvicu", islandskog reditelja Gudjóna Ragnarsona, a nakon toga od 21.00 i emisija "Igraj svoju igru: Jednake i slobodne u odrastanju". Film govori o ženskom košarkaškom timu koji želi da razbije kulturne barijere. Njihov program treninga je intenzivan i kontroverzan, a vodi ih prekvalifikovan i neobičan trener koji konstantno podiže lestvicu.\nGošće u studiju biće Ruža Ilić, menadžerka za bazični fudbal u Fudbalskom savezu Srbije, koja je i bivši fudbalski sudija, i Selena Simić, koordinatorka tima mentorki iz Rok kampa za devojčice, koja je i bubnjarka metal benda Nemesis.


"Crna Gora da preispita pomoć neuspješnim javnim preduzećima"\nSedište Međunarodnog monetarnog fonda u Vašingtonu\nMeđunarodni monetarni fond preporučio je u svom izvještaju Crnoj Gori da preispita uključivanje države u ekonomiju, obzirom da neka javna preduzeća ne uspijevaju da prevaziđu tržišne neuspjehe i kontinuirano zahtijevaju izdvajanja iz budžeta, prenosi portal Vijesti.\nNavodeći da bi vlasti trebalo da ubrzaju privatizaciju u okviru odgovarajućeg regulatornog okvira, misija MMF-a koja je u Crnoj Gori boravila u martu, preporučila je spajanje nekih lokalnih preduzeća u cilju povećanja njihove efikasnosti.\n"Iako vlasti vide veću ulogu države u privredi, saglasne su da je potreban transparentan proces privatizacije i poboljšanje okvira za javno-privatno partnerstvo", piše u Izvještaju MMF-a, u kome se konstatuje da vlada radi na prestrukturiranju Montenegro erlajnsa jer smatra da je ta kompanija od ključne važnosti za crnogorski turizam i da ona može biti finansijski održiva.\nMMF je ocijenio da, dok je sprovođenje velikih javnih infrastrukturnih projekata dodatno doprinijelo ekonomskom rastu, prateće angažovanje fiskalnih resursa, kao i velike potrebe za refinansiranjem, doprinijeli su povećanju državnog duga, koji je 2017. dosegnuo 75 odsto BDP-a.\n"Iako je potreban razvoj infrastrukture, izgradnja prve sekcije autoputa Bar-Boljare imala je ključnu ulogu u podizanju duga na visok nivo", rekli su u ovoj međunarodnoj finansijskoj instituciji, dodajući da zbog duga ne postoji fiskalni prostor za refinansiranje preostalih faza autoputa.\nAutoput Bar-Boljare (gov.me)\nU izvještaju se navodi da crnogorska vlada, prepoznajući potrebu za smanjenjem javnog duga, nastavlja da sprovodi Strategiju srednjoročne fiskalne konsolidacije koja je objavljena 2017, kao i da je većina fiskalnih mjera sprovedena, a osnovna fiskalna pozicija prošle godine poboljšana.\n"Ako se sprovede u potpunosti, strategija će znatno ojačati fiskalnu poziciju, generisanjem primarnog fiskalnog suficita od 4,5 odsto BDP-a do 2020, čime će državni dug pasti na 53 odsto BDP-a do 2020. nakon što dostigne 80 odsto u 2019”, navodi se u izvještaju i preporučuje da u srednjoročnom periodu vlasti sprovedu fiskalne reforme kako bi poboljšale sastav prihoda i rashoda.\n“Vlasti bi trebalo da sprovedu strategiju za optimizaciju javnog sektora i reformu državne službe", piše u izvještaju. "Potrebno je ojačati centralni nadzor nad finansijama lokalne samouprave i podsticati opštine da povećaju sopstvene prihode".\nPrema navodima dokumenta koji prenosi podgorički portal, MMF je ocijenio da bi poštravanje kriterijuma za ostvarivanje prava na prevremenu penziju trebalo da ojača održivost penzijskog sistema”.\nSprovesti transparentni tender za prodaju akcija Elektorprivrede Crne Gore\nMisija MMF-a je Vladi Crne Gore preporučila da bi trebalo da sprovede transparentan tender za prodaju akcija Elektroprivrede Crne Gore, nakon izlaska stranog investitora iz te kompanije, navodeći da vlada ima namjeru da preproda akcije EPCG privatnom investitoru kroz transparentan proces.\n"Vlasti takođe izrađuju novi zakon o javno-privatnom partnerstvu i traže komentare međunarodnih finansijskih institucija o nacrtu", kaže MMF i dodaje da crnogorske vlasti o koncesijama za aerodrome savjetuje IFC.\nVlada je nedavno raskinula partnerstvo u Elektroprivredi Crne Gore sa italijanskom A2A, a u maju im uplatila oko 69 miliona eura za otkup 17,2 miliona akcija kompanije, čime je udio u vlasništvu povećala sa 57 na 70 odsto.\nNacionalna avio-kompanija Montenegro erlajns jedan je od najvećih korisnika državnih subvencija, a dug te kompanije na kraju prošle godine dostigao je 76 miliona eura.\nPrema nalazima Mreže za afirmaciju nevladinog sektora i Vijesti, Vlada Crne Gore do 2014, po osnovu subvencija i dokapitalizacija, u tu kompaniju uložila 58,5 miliona eura, dok je zbog smanjenja akcijskog kapitala izgubila 14,3 miliona.\nDržavni avioprevoznik je i prošlu godinu završio sa minusom od 4,6 miliona eura, a Poreskoj upravi duguje 17,4 miliona, od čega najviše na poreze i doprinose na zarade.\nPrema crnogorskom Zakonu o državnoj pomoći, kompanija može dobiti državnu pomoć jednom u deset godina, podsjeća taj portal.\nMarković ocenio proteklu godinu izuzetno uspešnom za CG


Njemci nude posao Srbima, treba im 2.770 radnika - Semberske\nNjemci nude posao Srbima, treba im 2.770 radnika\nOd 1. oktobra Privredna komora Srbije (PKS) izdavaće detašmane za rad u Njemačkoj kompanijama iz Srbije koje već imaju ugovorene poslove za rad u toj zemlji.\nPredsjednik PKS Marko Čadež je na predstavljanju te usluge koju će od oktobra obavljati PKS, umjesto Ministarstva za rad, zapošljavanje i socijalnu zaštitu, kazao da Srbija trenutno koristi oko 80 odsto kvota za zapošljavanje za rad u Njemačkoj utvrđenih detašmanom i da su to uglavnom građevinski radnici.\nS Njemačkom je još 1989. Jugoslavija potpisala Sporazum o upućivanju radnika zaposlenih u domaćim firmama na privremeni rad na osnovu ugovora o izvođenju radova. Taj ugovor koji omogućava da srpski poslodavci na pojednostavljeni način upućuju zaposlene u rad u Njemačku, jer Srbija nije članica EU, obnovljen je 2001.\nČadež je naglasio da je na osnovu tog sporazuma Njemačka za ovu godinu odredila kvotu od 2.770 radnika.\n“Detašmani nisu pojedinačni ugovori i pojedinačno zapošljavanje u Njemačkoj, već je to zapošljavanje radnika iz kompanija koje već imaju potpisane ugovore o radu u toj zemlji”, objasnio je Čadež i dodao da se kvota o maksimalnom broju zapošljavanja radnika iz Srbije u Njemačkoj utvrđuje svake godine.\nOn je dodao da je PKS već formirala radnu grupu za preuzimanje ovog posla od Ministarstva za rad, naglasivši da je čitav taj posao urađen u dogovoru s tim ministarstvom kako bi se olakšalo privredi.\nMnistar za rad, zapošljavanje, boračka i socijalna pitanja Aleksandar Vulin kazao je da je to ministarstvo prepoznalo PKS kao partnera u budućnosti, jer komora okuplja sve poslodavce u Srbiji i specijalizovana je za pomoć privredi.\nOn je kazao da Srbija već ima zakon o upućivanju radnika na privremeni rad u inostranstvo i da je prošle godine po tom osnovu na privremeni rad u inostranstvo otišlo 1.140 radnika, a ove godine do kraja maja 160 poslodavaca prijavilo više od 4.000 radnika, što, prema njegovim riječima, pokazuje da su poslodavci prepoznali taj zakon kao dobar.\nPrevious : Gurajući radnike u sve veću bijedu, elite su stvorile novi sistem – budžetarijat\nNext : Umro velemajstor Viktor Korčnoj


Nestali da ne budu taoci država\nPredsednica Vlade Srbije Ana Brnabić poručila je danas, na komemorativnoj akademiji povodom obeležavanja Međunarodnog dana nestalih lica, da nestali i njihove porodice ne smeju biti taoci neuređenih političkih odnosa među državama u regionu.\nAko je zajednički region, zajednička je obaveza da se to bolno pitanje konačno reši udruženim snagama, rekla je Brnabić ukazujući da se radi o jednom od poslednjih nezatvorenih poglavlja u ratu.\nNaše društvo je mnogo učinilo i ponosim se zato Srbijom. Naša društva neće biti u stanju da prevaziđu prošlost i prebole otvorene rane i okrenu se budućnosti, ocenila je Brnabić.\nNe mogu ni da zamislim kako se osećaju porodice koji su izgubile nekoga na takav način, ne znaju gde su i kakva sudbina je zadesila njihove najmilije, rekla je Brnabić.\nPrema njenim rečima, sve priče porodica moraju ostati kao podsetnik da se nikada ne sme prestati u potrazi za nestalima i da se svirepi zločini ne zaborave.\nTužno je i realnost je da posle toliko decenija od sukoba ne samo da nisu istražene sudbine nestalih, več da se nekada o njima ne sme slobodno ni govoriti, ukazala je Brnabić.\nUčinićemo sve da saradnja sa drugim stranama u potrazi za nestalima bude rasterećena politizacije i da se tretira kao crvena linija, civilizacijska linija preko koje se ne sme prelaziti u dnevno političkoj komunikaciji, u sticanju političkih, izbornih ili bilo kakvih bodova, naglasila je Brnabić.\nPredsednik Komisije Vlade Srbije za pitanja nestalih lica Veljko Odalović rekao je da je na današnjih dan rasvetljena sudbina 10.281 lica.\nSrbija se suočila sa posledicama, imala je snage da na svojoj teritoriji pronađe izmeštene masovne grobnice sa 900 nestalih i 458 grobnih mesta na teritoriji koja su u rečnim tokovima ili kroz zdravstvenne ustanove sahranjena kao NN lica. Identifikovali smo više od 300 i predali porodicama, rekao je Odalović.\nSrbija se suočila i sa istragama, pokazala odgovoran odnos odgovorne države prema tom problemu. Dok se to pitanje ne reši to će uticati na stabilizaciju odnosa u regionu, smatra Odalović.\nRešeno 72 odsto slučajeva nestalih\nNisu nađene masovne grobnice


Sedenje i nedostatak fizičkih aktivnosti uzričnici depresije - Lifestyle - Zdravlje - Vesti - Svet Plus\nSedenje i nedostatak fizičkih aktivnosti uzričnici depresije\nNova studija pokazala je da postoji veza između našeg mentalnog zdravlja i vremena koje provodimo sedeći. Pokazalo se i da nedostatak fizičke aktivnosti takođe povećava rizik od depresije.\n15:02 14. SEP 2013.\nOvo istraživanje sprovedeno je kao zajednički projekat Uviverziteta Viktorija i Univerziteta Kvinsland, a u njemu je učestvovalo skoro 9 000 žena između 50 i 55 godina.\nIstraživači su beležili simptome depresije kod svih posmatranih žena, njihove fizičke aktivnosti, kao i koliko vremena tokom dana provode sedeći.\nPokazalo se da što duže sedimo, verovatnije je da ćemo razviti neke od simptoma depresije. Isto važi i za fizičku aktivnost, pa ako smo sasvim neaktivni spadamo u visoko rizičnu grupu za razvoj depresije.\nIstraživanje je pokazalo da žene koje sede više od sedam sati dnevno imaju 47 odsto veće šanse da razviju neke od simptoma depresije, od onih koje u sedećem položaju provode četiri sata ili manje od toga. Žene koje nemaju fizičke aktivnosti imaju zapanjujućih 99 odsto veće šanse da razviju simptome depresije nego one koje se bave nekom fizičkom aktivnošću pod nadzorom stručnjaka.\nRezultati istraživanja nisu pokazali da li je depresija ta koja tera žene da više sede, ili je zapravo dugo sedenje iniciralo depresiju. Telegraf je još 2003. godine objavio studiju sproedenu na 25 000 ljudi, koja je pokazala da postoji veza između sedenja za kompjuterom pet sati dnevno i razvijanja simptoma depresije i anksioznosti.


Mediji: Ruska sila se krije pod vodom - Sputnjik Srbija\n04:27 15 Maj 2021\n08:30 05.04.2021 (osveženo 08:52 05.04.2021) Preuzmite kraći link\nKako navodi autor članka, Ratna flota Rusije je pojačala svoju aktivnost na Arktiku, povećava svoje prisustvo u Africi i na Bliskom istoku, a takođe pažljivo prati šta radi NATO, ploveći oko Evrope.\n„Danas, u sastavu ruske Ratne mornarice nalazi se oko 360 brodova svih tipova. Velike krstarice i razarači su zamenjeni manjim brodovima koji su spremni za savremene borbe, kao što su korvete i fregate“, navodi se u tekstu.\nPo mišljenju „Biznis insajdera“, mnogi od ovih brodova su manji i nose manje oružja u poređenju sa brodovima istog tipa, koje poseduju države NATO-a.\n„Međutim, nova tehnika i oružje, posebno krstareće rakete „kalibar“ koje su 2015. godine predate vojsci, daju im prednost“, navodi se u članku.\nMeđutim, prava sila Ratne mornarice Rusije, po mišljenju autora materijala, u ovom trenutku se krije pod vodom. U sastavu podvodnih snaga nalazi se 59 podmornica, uključujući 12 atomskih - naoružanih balističkim raketama, kao i devet – naoružanih krstarećim raketama.


Radošević brani titulu na Trgu nezavisnosti! | Analitika - Informativni Portal\nPodgorica domaćin bokserskog spektakla\nRadošević brani titulu na Trgu nezavisnosti!\nPodgorica će 2. juna ove godine biti domaćin boks meč spektakla odbrane evropske titule proslavljenog crnogorskog boksera Predraga Peđe Radoševića koji će biti organizovan na Trgu nezavisnosti.\nObjavljeno: 19. 04. 2019 - 14:37 Promjenite veličinu teksta: A A A\nZamjenik gradonačelnika Podgorice Časlav Vešović je na prvoj pres konferenciji povodom predstavljanja tog događaja sopštio da je gradska uprava sa zadovoljstvom donijela odluku da Podgorica bude domaćin ove sportske manifestacije, a Glavni grad njen pokrovitelj, ističući da na taj način gradska uprava želi da da odlučujući doprinos ukupnoj organizacij tog boks meč spektakla.\n“Uprava grada je u dogovoru s Peđom Radoševićem i njegovim timom donijela zajedničku odluku da lokacija meča bude Trg nezavisnosti, jer je Peđa dva puta bio najbolji sportista u Crnoj Gori predstavljajući hrabro, dostojanstveno i viteški svoju državu u ringu, pa je i logična odluka da upravo na Trgu nezavisnosti, čije ime nas podsjeća na vječnost naše države i velike zajedničke pobjede i proslave organizujemo tako važan spektakl” naglasio je Vešović.\n„Svjestan sam težine meča koji me očekuje i mogu slobodno reći da je ovo jedan od najtežih koji će se održati ovdje na Trgu nezavisnosti. Imam obavezu prema svim građanima Crne Gore i prema svojoj publici, a to nosi dodatno opterećenje u psihološkom smislu. Stoga, nastaviću da treniram u najboljem ritmu u mom matičnom klubu“ zaključio je Radošević i pozvao sve ljubitelje boksa da 2. juna budu na Trgu nezavisnosti uvjeren da će crnogorska publika u Podgorici te večeri zaista imati što da vidi.\nNa pres konferenciji su govorili predstavnici Bokserskog saveza Crne Gore, organizacionog odbora kao i direktorica Turističke organizacije Podgorice.\nTagovi: Predrag Radošević odbrana titule Trg nezavisnosti


Abazovića saslušava Specijalno odjeljenje | indeksonline.me\nHome Hronika Abazovića saslušava Specijalno odjeljenje\nSlužbenici Specijalnog policijskog odjeljenja danas bi trebalo dau svojstvu građanina saslušaju potpredsjednika Vlade Dritana Abazovića.\nOn će biti saslušan po nalogu Specijalnog državnog tužilaštva zbog tvrdnji koje je iznio gostujući u emisiji „Načisto” na TV „Vijesti“.\nAbazović je tada kazao da imaju operativna saznanja da je bivši direktor Uprave policije Veselin Veljović povezan sa protestima na Bogetićima, a da su u sve to uključene još četiri osobe, od kojih su neke bivši i sadašnji pripadnici Uprave policije i SAJ-a.\n“Pozivanje na saslušanje Abazovića još jednom je pokazalo svu selektivnost u postupanju SDT-a kojim rukovodi Milivoje Katnić. Upravo zbog toga je jedna od najvažnijih stvari promjena tužilačkih zakona u Skupštini Crne Gore”, saopštili su ranije iz GP URA.


Jeftini letovi iz Srbije do Mauricijusa - Avio karte Srbija Mauricijus - eSky.rs\nAvio karte iz Srbije do Mauricijusa\nPretražite letove iz Srbije do Mauricijusa\nProverite najbolje prilike za letove iz Srbije do Mauricijusa\n✔ Postoje li posebne ponude za letove iz Srbije do Mauricijusa na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Mauricijusa?\n✔ Ako rezervišem let iz Srbije do Mauricijusa, mogu li da rezervišem ujedno i smeštaj?\n✔ Koje avio-kompanije nude letove iz Srbije do Mauricijusa?\nBudite sigurni, da na eSky.rs ponuda letova iz Srbije do Mauricijusa uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Srbija - Mauricijus


Podignuta američka zastava u ambasadi SAD u Havani\nBeta 14. avgusta 2015. 17:45\nNa zgradi ambasade SAD u Havani ponovo se vijori američka zastava, 54 godine nakon što je spuštena i skinuta usled prekida diplomatskih odnosa dve zemlje.\nZastava SAD podignuta je uz klicanje i zvuke američke himne, u prisustvu državnog sekretara Džona Kerija koji je doputovao danas u Havanu da bi prisustvovao ovom istorijskom činu.\nKeri je u svom govoru odao priznanje zemljama zapadne hemisfere zbog podrške obnovi odnosa Havane i Vašingtona.\n„Iskreno se zahvaljujem liderima sa oba američka kontinenta koji već dugo traže da SAD i Kuba vaspostave normalne odnose“, rekao je šef američke diplomatije.\nKeri je pozvao vlasti komunističke kube na političko otvaranje i okretanje istinskoj demokratiji „u kojoj su ljudi slobodni da biraju vođe, izražavaju svoje ideje i svoju veru“, ali je dodao da prethodna američka politika nije dovela do demokratije na karipskom ostrvu, koja je od najjužnije tačke SAD razdvojena moreuzom.\n„Na Kubancima je da oblikuju budućnost Kube“, rekao je Keri, čije su prve reči na ceremoniji bile na španskom jeziku.\nPrema rečima šefa američke diplomatije, obnova diplomatskih veza je za dobrobit kako kubanskog i američkog naroda, i „nema mesta nikakvom strahu“.\nKubanska televizija prenosi ovaj događaj uživo, objavljuje podatke iz biografije Džona Kerija i izjave običnih Kubanaca koji podržavaju detant sa SAD kao nepohodan i pozitivan korak za svoju zemlju.\nDžinovske kubanske zastave vijore se sa balkona na susednim zgradama.\nVisoki zvaničnici Kube, šefovi američkih kompanija i Amerikanci poreklom sa Kube koji se bore za otopljavanje odnosa dve zemlje, takođe prisustvuju ceremoniji ispred nekadašnje zgrade Američke interesne sekcije na čijoj fasadi sveže utisnutim slovima piše „Ambasada Sjedinjenih Američkih Država“.\nTu su i tri bivša američka vojnika koja su u ambasadi SAD 1961. godine spustili zastavu svoje zemlje.\nPredsednik SAD Barak Obama i predsednik Kube Raul Kastro saopštili su 17. decembra da će obnoviti diplomatske veze nakon 54 godine pauze. Sadašnji predsednik je rođeni brat Fidela Kastra, vođe kubanske revolucije koja ga je 1959. godine dovela na vlast.


Suspendovan glavni tužilac Tužilaštva BiH Goran Salihović | Visokoin.com\nPrvostepena disciplinska komisija Visokog sudskog i tužilačkog vijeća Bosne i Hercegovine (VSTV BiH) donijela je odluku da se glavni tužilac Tužilaštva Bosne i Hercegovine Goran Salihović, privremeno udaljava od obavljanja dužnosti glavnog tužioca u Tužilaštvu Bosne i Hercegovine.\nUred disciplinskog tužioca (UDT) VSTV-a BiH Visokom sudskom i tužilačkom vijeću Bosne i Hercegovine (VSTV BiH) podnio je disciplinsku tužbu protiv Salihovića.\nUDT je u navedenoj tužbi zatražio izricanje disciplinske mjere razrješenje od dužnosti tuženog te tražio od Prvostepene disciplinske komisija VSTV-a BiH da donese odluku kojom će glavni tužilac Tužilaštva BiH biti udaljen od obavljanja dužnosti do okončanja disciplinskog postupka.\nKako je ranije rečeno iz VSTV-a predmet protiv Salihovića registrovan je na osnovu medijskih objava u kojima su izneseni navodi da je glavni tužilac posredstvom drugih osoba zatvorio više istraga protiv predsjednika Republike Srpske (RS) Milorada Dodika.\nMinistar sigurnosti BiH Dragan Mektić iznio je ranije optužbe na račun Gorana Salihovića da je odgovoran za curenje informacija o određenim predmetima koji se vode u državnom Tužilaštvu, a prije svega u slučaju kupovine vile na Dedinju Milorada Dodika, kao i u predmetima Bobar i Pavlović banke.\nMektić je optužio Salihovića za mešetarenje ističući kako on više ne može ostati na poziciji glavnog tužioca i da bi najbolje bilo “kada bi sam uvidio da ništa nije uradio za sve ovo vrijeme”.\nSalihović se posljednjih dana našao na meti žestokih kritika javnosti zbog toga što nije učinio ništa kako bi se spriječilo održavanje referenduma o Danu RS-a čime je direktno narušen Ustav BiH. Na drugoj strani, Salihović optužuje VSTV da ga smjenjuje zbog toga što je prije 20 dana formirao predmet u kojem se provode određene aktivnosti u vezi neizvršavanja odluke Ustavnog suda BiH.\nPodsjećamo, Visoko sudsko i tužilačko vijeće BiH, na sjednici održanoj dana 12. decembra 2012. godine, imenovalo je Gorana Salihovića za glavnog tužioca Tužilaštva BiH.\nSalihović je na poziciji glavnog tužioca naslijedio Milorada Barašina koji je smijenjen zbog postojanja sumnje da je svojim ponašanjem naštetio ugledu Tužilaštva BiH.


U okviru projekta „Delujemo, jer nam je stalo“ – Jačanje pluralizma društva prema osobama sa invaliditetom i njihovim porodicama, 19. septembra 2013. godine je održana konferencija za štampu u Sali Centra za socijalni rad Jagodina. Konferenciji su prisustvovali partneri na projektu, predstavnici organizacija civilnog društva iz Jagodine, Cuprije i Paracina, predstavnici osnovnih škola, Visoke medicinske škole u Cupriji, predstavnici opštine Paracin i Cuprija, Centara za socijalni rad iz sve tri opštine, kao i Centra za porodicni smeštaj i usvojenje Cuprija. Cilj konferencije je bio predstavljanje projektnih aktivnosti koje ce se realizovati na teritoriji opština Paracin, Jagodina i Cuprija, a uticu na jacanje društva prema osobama sa invaliditetom i predstavljaju korake u razmeni iskustava svih ukljucenih aktera. Prisutnima su se obratili direktorka Centra za socijalni rad Jagodina, koji su ujedno bili i domacini konferencije, predstavnici Humanitarne organizacije „Decje srce“, Ivana Rojevic i Milena Beocanin, kao i partner na projektu iz organizacije „Nebesko srce“ iz Cuprije, Nebojša Kojic. Konferenciju su ispratile lokalne novinske, televizijske i radijske ekipe, Radio Paracin, televizija „Palma Plus“, JIP „Novi put“, televizija „Jagodina“, RTV Cuprija, koje su nakon konferencije i izvestile o ovom dogadaju. Na kraju konferencije, svi prisutni su imali priliku da se, uz posluženje, upoznaju, razmene iskustva i dogovore o zajednickoj saradnji. Na konferenciji su najavljene prve aktivnosti, a prva od njih je seminar za jacanje kapaciteta organizacija civilnog društva, koji ce se održati u Jagodini 23. i 24. septembra 2013. godine.\nSvaki odlazak u Kulinu pričinjava nam veliko zadovoljstvo i izuzetnu čast jer tamo se nakon svih proteklih godina provedenih u radu sa osobama sa smetnjama u mentalnom razvoju i radnicima institucije osećamo kao kod svoje kuće. Prisustvo Igrama bez granica koje su organizovane u okviru manifestacije „ Veselo kulinsko leto“ u Domu Kulina, 30. 9. 2013. godine nas je podsetilo na sve one simpatične momke i devojke sa smetnjama u mentalnom razvoju koje se trude da pobede kao da im sve u životu zavisi od tog trenutka. Došli su neki drugi ljudi sa strane da njih vide šta znaju i oni se moraju pokazati u svom najboljem „svetlu“. Taj susret je i za nas bio značajan jer smo se tom prilikom susreli sa mnogim, nama dragim osobama iz različitih institucija, kao i kolegama sa kojima sarađujemo dugi niz godina. Manifestaciji su, pored brojnih zvanica, prisustvovali i Državna sekretarka ministarstva rada, zapošljavanja i socijalne politike, Brankica Janković, kao i načelnica insepkcije socijalne zaštite, Biljana Zekavica. Posebno iznenađenje za nas je dodela zahvalnice kao potvrda pozitivnih promena koje je naš rad, pristup i nesebična požrtvovanost doneo u instituciju. Dodeljene su samo četiri zahvalnice a mi smo pored Ministarstva bili jedni od tih.\nMožda je zahvalnica list papira, ali nama je ona potvrda dobre, uspešne i kvalitetne saradnje koja nas obavezuje da u budućnosti nastavimo istim putem, učvrstimo našu zajedničku, već usku saradnju, kao i da oplemenimo i unapredimo kvalitet života osoba sa mentalnim invaliditetom u instituciji.\nRadionica za vršnjake u Ćupriji\nPovodom realizacije projektnih aktivnosti „Delujemo jer nam je stalo“ održana je radionica „Senzibilizacija drugara dece sa smetnjama u razvoju iz redovnih škola“. Ovaj put ugostila nas je Osnovna škola „Vuk Karadžić“ iz Ćuprije 12.11.2013., gde su održane radionice za dva odeljenja - učenike trećeg i četvrtog razreda. Cilj radionice je pozitivno predstavljanje dece sa smetnjama u razvoju i razmena znanja o komunikaciji između dece sa smetnjama u razvoju i njihovih drugara bez smetnji.\nNakon radionice vratili smo se puni pozitivnih utisaka a u produžetku navodimo i neke utiske dece:\n„Mislim da treba se družiti sa drugima jer ti nekada mogu pomoći i nasmejati te.“\n„Mislim da je vrlo važno pomoći drugaru koji ima smetnje zato što neka deca ne mogu da urade nešto kao mi i treba da im pomognemo.“\n„Važno je pomoći slabima i nemoćnima, uvek ću pomoći drugarici.“\n„Družila bi se sa decom koja imaju smetnje jer i oni vole da se igraju.“\n„Ja bih se družila sa decom koja imaju poteškoću jer i oni treba da imaju drugove.“\n„Ja bih hteo da imamo češće ovakve radionice jer sam se super proveo.“\n„Meni se sviđa ovde i uvek bih htela da dolazim sa mojim drugarima.“\n„Ja sam se lepo družio sa vama i vi samnom.“\n„Meni se mnogo sviđa ova radionica, zato što je mnogo lepa i zato što se mnogo toga može naučiti iz nje.“\n„Bilo je lepo što su Ana i Maja htele da nam pokažu kako da se družimo sa decom koja imaju smetnje.“\n„Naravno da bih se družila sa decom koja imaju smetnje i baš nije lepo da ih odvajamo.“\n„Meni se mnogo sviđa što smo se igrali a i saznali nešto novo.“\n„Družio bi se sa njima jer su nam i oni prijatelji, ne treba da ih zezamo.“\n„Radionica mi se dopala jer ćemo znati kako treba da se ponašamo prema deci sa smetnjama u razvoju.“\n„Treba svima da pomažemo, takođe i deci sa smetnjama u razvoju, možda su i oni dobri u nečemu i onda će ti pomoći ako si im tražio pomoć.“\n„Ja sam pomogla dečaku koji ima smetnje da napravi auto od kocaka.“\n„Meni je lepo, voleo bi da sam i ja u „Dečjem srcu“.“\n„Ova radionica će nam uvek koristiti.“\n„Svi na svetu trebaju da shvate kako se oni osećaju i da pokušaju da im pomognu.“\n„Treba uvek da se pomažemo.“\n„I njima treba prijatelj pored sebe.“\n„Lepo je da neki ljudi misle na one koji ne mogu da rade sve, ali hoće da se igraju i da kažu koliko im to znači.“\n„Ova radionica je korisna zato što pomaže deci sa problemima da ne budu usamljeni.“\nPredstavnici Humanitarne organizacije "Dečje srce" su 19. 2. 2014. godine imali priliku da zajedno sa predstavnicima Ecomer fondacije budu aktivni učesnici konferencije za novinare koja se održala u Press centru Tanjuga. Bilo nam je veliko zadovoljstvo da se javno zahvalimo Ecomer fondaciji koja podržava aktivnosti naše organizacije i da najavimo nastavak zajedničke saradnje. Više o konferenciji možete pogledati na sajtu Tanjuga klikom na link ispod


Korupcija u zdravstvu nikad nije bila veća? : Nadlanu.com\nObjavljeno 18. jul 2013. / 20:57:10\nGodišnje se za zdravstvo iz srpskog budžeta izdvoji oko dve milijarde evra, i značajan deo tog novca završi u privatnim džepovima kroz korupciju, pre svega putem javnih nabavki i nameštenih tendera. Srpsko Ministarstvo zdravlja je u sklopu borbe protiv korupcije stoga podržalo projekat udruženja građana ’Srbija u pokretu’, kojim je predviđeno da građani putem SMS poruka prijavljuju slučajeve korupcije u zdravstvu. Stručna udruženja čitav projekat vide kao farsu i prodavanje magle.\nProfesor doktor medicinskih nauka Višeslav Hadži Tanović, predsednik udruženja Privatni lekari Srbije za DW kaže kako je ovakav način borbe protiv korupcije najobičnije prodavanje magle. Korupcija u zdravstvu je sistemska, i ona kreće upravo od Ministarstva zdravlja, kaže Tanović:\n„Najveća korupcija je zapravo u Ministarstvu zdravlja, i tamo gde se rade nabavke i investicije. Tako da treba poći od glave. Znači, ako hoćemo da eliminišemo korupciju iz zdravstva u Srbiji, koje je proglašeno za najgore u Evropi, znači prvo mora da se krene od Ministarstva zdravlja: da sve bude transparentno, i da se procesuiraju svi dosadašnji koruptivni nalazi i Tužilaštva i policije, koji su mnogobrojni; počev od kupovine vakcina, nabavke opreme, investicija u Kliničke centre i tako dalje.“\nAkcija SMS-om protiv korupcije je otvoreno izrugivanje svim naporima Vlade Srbije u borbi protiv sistemske korupcije u zdravstvu, ocenjuje za DW doktor Draško Karađinović, koordinator nevladine organizacije Doktori protiv korupcije:\n„Tražiti da se protiv sistemske korupcije bore građani preko SMS poruka je komično, a na neki način i cinično. Jer, trebalo bi podsetiti, istog dana kada je ministarka zdravlja dala podršku tom besmislenom projektu, otvorila se afera lažiranih javnih nabavki u koje je umešan vrh Ministarstva zdravlja u vezi kupovine rentgen opreme. I umesto da ministarka u svom ministarstvu zavede red, sankcioniše odgovorne, i njeno najbliže okruženje, ona traži od građana da SMS porukama prijavljuju zdravstvene radnike, koji su možda pacijentu tražili 50 ili 100 evra. To pokazuje potpuni nedostatak volje za borbu protiv korupcije u vrhu Ministarstva zdravlja“.\nU pitanju je klasično skretanje pažnje sa ključnog problema, i njegovo prebacivanje na prepucavanje između lekara i pacijenata, smatra doktor Tanović. To nije posao građana, i postavlja se pitanje zašto poreski obveznici plaćaju Vladu, policiju i Tužilaštvo ako oni očekuju da neko drugi radi njihov posao. Pacijente bi pre svega trebalo da zanima to da dobiju što bolje i adekvatno lečenje, ističe Tanović:\n„To interesuje pacijente. Hoću da se lečim na najsavremeniji način. Hoću da me 24 sata čeka doktor. Hoću da bude ljubazan, ako ne taj doktor mora da bude otpušten. To zanima pacijente, da on i njegova porodica imaju sigurnost kad dođu kod doktora, a ne da se tužaka sa lekarima“.\nPokušaj da se građani i pacijenti uvuku u tu mračnu priču o korupciji u zdravstvu je vređanje njihove inteligencije, ocenjuje doktor Draško Karađinović: „To je, znači, pokušaj da se građani učine odgovornim za stepen sistemske korupcije u zdravstvu. Jer, zaboga ako građani ne prijavljuju SMS porukama korupciju ili neke sumnjive situacije, onda to ako sam dobro razumeo ministarku, pokazuje da korupcije nema. A sa druge strane će onaj ko to prijavi samom sebi delovati kao glupi Avgust, jer od toga nikad nije bilo nikakve koristi.“\nDoktor Karađinović skreće pažnju da je Ministarstvo zdravlja pre nekoliko godina instaliralo takozvani 'beli telefon’, takođe nešto što je trebalo da služi u borbi protiv korupcije, i šta je rezultat toga: korupcija nikad nije bila veća, kaže Karađinović.\nSrpsko zdravstvo je totalno politizovano, jer se najozbiljnija korupcija upravo događa na menadžerskim nivoima, na koje se postavljaju stranački kadrovi, upozorava doktor Karađinović. Tu su ogromne zarade i ogromni profiti za finansiranje političkih stranaka, i to jedan od osnovnih razloga zašto se ništa nije uradilo na suzbijanju korupcije u zdravstvu, kaže Karađinović.


Novi Sad među prva četiri grada po stanju javnih finansija - PKS-RPK Novi Sad\nNovi Sad je jedan od četiri najstabilnija grada što se tiče stanja javnih finansija, ocenjeno je na sednici Odbora Narodne skupštine za finansije, republički budžet i kontrolu trošenja javnih sredstava koja je prvi put održana u Skupštini grada Novog Sada.\nPo rečima predsednice tog odbora Aleksandre Tomić, upravo stanje javnih finansija po oceni Fiskalnog saveta, bilo je jedan od razloga zbog čega su se poslanici Skupštine Srbije, članovi tog odbora, ali i članovi Državne revizorske institucije, okupili juče u Novom Sadu.\nOna je naglasila da, u skladu s Programom ekonomskih reformi Republike Srbije koji se dostavlja Evropskoj komisiji, Odbor ima obavezu da sednice održava van sedišta i da njegov rad bude što transparentniji.\nGradonačelnik Novog Sada Miloš Vučević pozdravio je odluku Odbora za finansije, republički budžet i kontrolu trošenja javnih sredstava da svoju sednicu održi u Novom Sadu.\n„Dobro je da skupštinski odbori imaju sednice i van Beograda jer je Skupština predstavnik građana iz svih delova Srbije“, napomenuo je Vučević.\nČast je biti domaćin narodnim poslanicima i državnim revizorima, a Novi Sad može biti dobar primer odgovornog odnosa lokalne samouprave prema javnim finansijama.\nOn je rekao da je Novi Sad zainteresovan za sve što se dešava na tom planu na državnom nivou.\n„Prethodna Vlada, s Aleksandrom Vučićem na čelu, i aktuelna Vlada koju vodi premijerka Brnabić, imaju jasnu i odgovornu politiku prema javnim finansijama, što pokazuju rezultati, odnosno statistika, ali i rangiranja na međunarodnim listama. Ipak, treba kontinuirano raditi na finansijskoj konsolidaciji i rastu kvaliteta života građana „, istakao je gradonačelnik Novog Sada.\nKako je ocenio, Državna revizorska institucija ima veoma značajnu ulogu u uređivanju javnih finansija.\n„Nije uvek lako kada imate njihovu kontrolu, ali je to svakako dobro i daje rezultate i pomaže i nama da ispravimo i otklonimo sve one nedostatke na koje nam se ukaže“, zaključio je Vučević.\nPredsednik Državne revizorske institucije Radoslav Sretenović rekao je da se na sednici razmatralo 174 izveštaja iz svih sektora, kao i preporuke za poboljšanje javnih finansija koje se odnose na izmenu propisa za koje su nadležni Narodna skupština, Vlada Republike Srbije kao i ministarstva.


"Da su hteli, mogli su da vas puste": Evo šta Grci misle o produžetku zabrane za srpske turiste - Telegraf.rs\n20/09/20 | 09:53 ≫ 10:02\n"Sigurno je da se radi o direktivi Evropske Unije"\nPrema preporuci Evropske Unije, granica prema Grčkoj do 30. septembra zatvorena je za turiste iz Srbije.\nSve to je izazvalo bes ljudi, koji su godinama unazad letovali u ovoj zemlji i to naročito u njenom severnom delu. Bilo je i onih, koji su imali razumevanja prema takvoj odluci, uzevši u obzir da epidemiološka situacija u Grčkoj u ovom trenutku nije povoljna.\nGrčka do sada beleži 14.700 obolelih. Izlečenih je 3.804, u kritičnom stanju se nalazi 69 pacijenata, a preminulih je 330 od početka pandemije korona virusa.\nMnogi vlasnici smeštajnih, ali i ugostiteljskih i drugih uslužnih objekata, naročito na severu zemlje se sa pravom pitaju od čega će živeti u toku zime, uzevši u obzir da su uskraćeni ove sezone za mogućnost da ugoste srpske turiste, koji procentualno najviše posećuju ovaj deo Grčke.\nKao i u mnogim drugim zemljama, akcenat je i u Grčkoj stavljen na lokalni turizam, mada jesu dozvoljeni dolasci i turistima iz zemalja Evropske unije i područja Šengena, što je dodatno uticalo na osuđivanje odluke od strane srpskih državljana, koji se smatraju neopravdano zapostavljenim.\nMnogi Grci, koji su i te kako ugroženi ovakvom odlukom Vlade zemlje smatraju da je bilo moguće pronaći način da se dozvoli i srpskim turistima ulazak u zemlju. Ali sa druge strane, s obzirom na to da bilo koji grčki državljanin, koji trenutno ulazi u zemlju, mora da dostavi i negativan PCR test, sasvim je logično da se to zahteva i od stranih državljana, pa i od Srba. Međutim, odluka Vlade je sasvim jasna i Srbima još uvek nije dozvoljen ulazak u zemlju.\n- Sigurno je da se radi o direktivi Evropske unije. Sasvim je logično da kada imaju mere za Grke koje stižu iz inostranstva, ne mogu da puštaju ljude iz drugih zemalja da ulaze bez obaveze karantina, čak i kada imaju test kao dokaz – ističe za "Telegraf" Petros iz Parge.\nDosta je Grka koji osuđuju ovakvu odluku, smatrajući da je Vlada zemlje ipak mogla da pronađe rešenje za srpske turiste da je želela.\nSa druge strane, ne treba zaboraviti da je Grčka, uprkos preporuci Evropske Unije ipak dozvolila ulazak srpskim turistima, ali se vrlo brzo pokazalo da je dosta takozvanih "uvezenih slučajeva", pa je uvedena zabrana.\nBilo kako bilo, sezona u Grčkoj je na izmaku. Ali čini se da nadležni ne misle baš mnogo ni na one Srbe, koji recimo imaju nekretnine na svoje ime u Grčkoj, a kojima uredno stižu računi za porez, iako nemaju još uvek mogućnost da svoje nekretnine obiđu. Isto se odnosi i na silom razdvojene porodice, za koje nažalost još uvek nije pronađeno optimalno rešenje.\nU suštini, ne možemo baš ništa da uradimo po tom pitanju, osim da budemo strpljivi i nadamo se da će se uskoro pronaći neko rešenje. U međuvremenu, rukovodimo se onim da je i ova situacija jedna od životnih lekcija, koja treba da nas nauči razumevanju i strpljenju. I naravno, ne zaboravimo da je prijateljstvo između grčkog i srpskog naroda nešto, što ne mogu da ugorze ni ovakve odluke nadležnih.\n20. septembar 2020 | 15:59\nDirektiva iz EU? Kako se moglo u Bugarsku u septembru? Smešna priča Grka...\nUsredeli ste mi 2 soma ove godineTaman sam zavrsio nesto kuciAl zato sledece godine, popicu vam svo pivo i more koje imate\nA,zašto je toliko neophodno ići na more?


Čelnici Beograda zadovoljni rezultatima nakon dve godine rada :: EMG :: Ekonomske vesti iz Srbije\n19. avgust 2010. | 14:37\nČelnici gradske vlasti Beograda ocenili su danas da su zadovoljni rezultatima dve godine nakon izbora na funkcije. Gradonačelnik Beograda Dragan Đilas, njegov zamenik Milan Krkobabić, predsednik Skupštine grada Aleksandar Antić, član gradskog veća Miroslav Čučković i šef odborničke grupe LDP-a u Skupštini Beograda Dejan Ranđić istakli su da su zadovoljni što se vladajuća koalicija izdigla iznad politike u upravljanju gradom.\nZaduženje budžeta grada Beograda ne prelazi jednocifreni broj iako zakon dozvoljava dug od 15 odsto budžeta, izjavio je Đilas.\nNa konferenciji za novinare povodom dve godine rada vlasti u Beogradu Đilas je rekao da je realni budžet grada između 550 i 600 miliona evra, u zavisnosti od kursa.\nOdgovarajući na pitanja novinara, Đilas je kazao da bi izgradnja dugo najavljivanog metroa u Beogradu trebalo da počne u drugoj polovini 2012. ili prvoj 2013. On je dodao da će više detalja biti poznato krajem septembra kada se očekuje plan izgradnje.\n„Za sada je poznato da će to biti nezavisni šinski sistem bez ukrštanja sa drugim saobraćajnim sistemima“, istakao je Đilas.\nNa pitanje novinara da li gradske vlasti u septembru očekuju saobraćajni kolaps zbog rekonstrukcije mosta Gazela, Đilas je odgovorio da će građani Beograda „septembar preživeti“ te da će, ukoliko se pokaže da radovi u znatnoj meri otežavaju život građana s proleća, kada se radovi nastave, postaviti pontonski most.\nĐilas je, na polovini mandata uspostavljene vlasti u Beogradu, kazao da je zadovoljan onim što je do sada urađeno, ali i da je svestan onoga što tek predstoji.\nOn je istakao da ipak nije zadovoljan saobraćajnim gužvama u Beogradu i brojem pasa lutalica na ulicama, ali da je zadovoljan činjenicom da se zbog pomoći trudnicama broj novorođenih beba godišnje povećao sa 15 na 18 hiljada, zbog izgrađenih vrtića, naplaćenih dugovanja za Infostan i poreze na imovinu, te početka izgradnje mostova.\nTeme: Infrastruktura, Saobraćaj, Lokalna uprava\nĐilas na leto očekuje odluku o vrsti metroa\nĐilas: Metro počinje da se gradi krajem 2012.\nĐilas zadovoljan rezultatima (VIDEO)


Kon: Nema nijednog razloga za zatvaranje škola, situacija pod kontrolom | Boom93\nOd početka školske godine u 13 beogradskih osnovnih škola prijavljeno je 16 slučajeva zaraze koronavirusom, a epidemiolog i član Kriznog štaba Predrag Kon kaže da situacija nije zabrinjavajuća, da se sve drži pod kontrolom i da u ovom trenutku nema nijednog razloga da se škole zatvaraju.\nPredrag Kon kaže da u srednjim školama u Beogradu nije bilo prijava pozitivnih na koronavirus, dok je u osnovnim školama uglavnom reč o pojedinačnim slučajevima.\n„U jednoj školi imamo slučaj brata i sestre, jedno dete je zaraženo, a drugo je zbog toga u kućnoj izolaciji. U drugoj školi je moguće da je došlo do prenošenja u okviru same grupe gde je dvoje zaraženih učenika, dok su u ostalim školama pojedinačni slučajevi“, rekao je Kon.\n„Zato svako dete koje ima bilo kakve respiratorne tegobe ili znake infekcije treba da ostane kod kuće, a roditelji treba da se ponašaju kao da je u pitanju kovid“, navodi Kon.\nSvaka grupa je jedinica za praćenje\n„Ali, ako se grupe budu slale na onlajn nastavu i to dostigne procenat koji ograničava normalno funkcinisanje, sigurno će se reagovati. Očekujem da će pre svega reagovati Ministarstvo prosvete, jer smo mi kao zdravstveni sistem nadzora sve obezbedili da škole, kao kolektovi u kojima je najveća mogućnost prenošenja, ipak ne budu toliko rizična mesta“, napominje Kon.\n„Ovo će još trajati, neka niko ne misli da će se brzo završiti, trajaće možda i godinama, iako ne u ovom intenzitetu. Kada se pojavi vakcina, ona će dati svoje koristi, ali ne može se očekivati da će od vakcine to prestati“, naglašava Kon.\nPojačan nadzor za građane Srbije koji se vraćaju iz inostranstva podrazumeva prijavljivanje zdravstvenoj ustanovi i obavezu ukoliko imaju bilo kakve tegobe da se jave u kovid ambulante domova zdravlja, kaže Predrag Kon.\n„Treba da vode računa tih 10 dana i da shvate da su možda u nekoj asimptomatskoj formi infekcije, jer je činjenica da je, recimo, u Crnoj Gori 20 puta veća aktivnost virusa nego u Srbiji, a to nije malo“, naveo je Kon.\nKako kaže, nadzor nije zamišljen kao nešto što će ljudima smetati, već treba da pomogne svima.\n„Nemoguće da se uvede zdravstveni nadzor“\nKon objašnjava da je bilo nemoguće da se uvede zdravstveni nadzor jer bi on po zakonu trajao 14 dana, a građani bi bili u svakodnevnoj obavezi javljanja u lokalni zavod.\n„Lokalni zavodi to ne mogu da izdrže, to bi bilo ogromno opterećenje. S druge strane, ne može da se obezbedi da svi oni dobiju pisana rešenja – govorimo o 50.000 ljudi nedeljno“, naveo je on.\nOznakeKoronavirus Predrag Kon škola Srbija učenici zatvaranje


Mijenja li Amerika stav prema Srbiji? - CdM\nMijenja li Amerika stav prema Srbiji?\n“Izuzetno značajno”, “Otvaranje prostora za razgraničenje”, “Promjena SAD prema interesima Srbije”… Ovo su samo neka od tumačenja jučerašnje izjave Džona Boltona, savjetnika za nacionalnu bezbjednost američkog predsjednika Donalda Trampa.\nOn je juče kazao da se SAD neće uključivati u raspravu oko ideje o razmjeni teritorija između Srbije i Kosova. Međutim, kako je rekao, postoje novi znaci da obje vlade veoma tiho možda žele da o tome pregovaraju.\n“Američka politika je da ako dvije strane mogu da se o tome međusobno dogovore i postignu sporazum, mi ne isključujemo teritorijalne korekcije. Zaista nije na nama da to kažemo”, rekao je on.\nOvakvu izjavu u Srbiji su mnogi pozdravili, tumačeći je kao promjenu dosadašnjeg tvrdog američkog stava kada je riječ o Kosovu.\nPrema tumačenju sociologa i analitičara Vladimira Vuletića, Boltonova izjava otvara prostor za moguć dogovor o razgraničenju. On je vidi kao pomjeranje sa “mrtve tačke”, i u izvjesnom smilu odstupanje SAD od stava da je pitanje KiM zauvijek rešeno 2008. godine priznanjem nezavisnosti, i bez uvažavanja bilo kakvog interesa Srbije.\n“Istorijsko pomirenje ili razgraničenje, kako god nazvali rješenje tog pitanja, bio bi značajan Trampov spoljnopolitički poen, posebno jer postoje snažni pritisci u Stejt departmentu i kod drugih evropskih saveznika da se ne ide u tom pravcu”, rekao je Vuletić.\nZa SAD je, kaže, status Kosova očigledno nepromjenljiv, ali izjava Boltona daje šansu da se razgovori između Beograda i Prištine okončaju međusobnim sporazumom kojim bi obje strane priznale korigovane granice.\nS druge strane, Vuletić uzima u obzir i mogućnost da Beograd i Priština ne postignu dogovor, i u tom kontekstu Boltonovu poruku tumači i kao riješenost SAD da izvrše pritisak na Prištinu da se konstruktivno ponaša u razgovorima sa Beogradom o razgraničenju.\nOn ukazuje da se nakon Boltonove izjave otvara pitanje kako će se ponašati i druge zainteresovane sile, prije svega EU i Njemačka, kao i Rusija, budući da su SAD, kaže, nesumnjivo ključni akter na Balkanu.\nBoltonovu izjavu predsjednica Centra za evroatlantske studije (CEAS) Jelena Milić vidi kao izuzetno značajnu.\n“Bolton nije onaj privatni dio Trampovog okruženja u kome su zet, biznis savjetnici poput Korija Levandovskog, i tim prije je njegova izjava, a on je ipak, dio establišmenta, izuzetno značajna”, rekla je Milić.\nOna je navela da je rukovodstvo Srbije pred velikim izazovom jer, kako kaže, Bolton kao i pomoćnik američkog državnog sekretara za Evroaziju Ves Mičel, imaju viziju koja ne odgovara sadašnjoj srpskoj politici, a u vezi sa uticajem Rusije u svijetu i prema SAD.\n“Ako Srbija želi američku podršku za korekciju administrativne linije i normalizaciju odnosa sa Kosovom, mora polako da razumije da neće moći da ima u istom trenutku i jare i pare”, rekla je Milić.\nSmatra da podrška SAD mora sada da se stekne time da Srbija eksplicitno kaže da neće ići protiv drugih američkih inetersa u regionu, i da ni nakoji način ne dovodi u pitanje jedinstvo BiH. Dodaje i da predsjednik RS Milorad Dodik pravi lošu uslugu Srbiji.\n“Po meni je i za EU i SAD bolje da se razgovara o maloj korekciji administrativne linije između Srbije i Kosova koja će i obijema stranama poslužiti da svom biračkom tijelu kažu: nismo izgubili sve u pregovorima, i da i jedna i druga strana izađu i kao pobjednici i kao neko ko je dio rješenja”, priča Milić.\nPrvi put se na ovako viskom nivou pojavljuje izjava poput Boltonove, da granice Kosova za SAD više nisu neotuđive, odnosno da ih nije nemoguće promijeniti, kaže predsjednik Centra za proučavanje globalizacije Dejan Miletić.\n“Prvi put se pokazuje da se u SAD čuje glas koji dolazi iz Srbije, da se razumiju njeni interesi i potreba da se napravi neki kompromis, i to je svakako izvrsna vijest”, kaže Miletić.\nNa pitanje koliku težinu ima ta izjava, s obzirom da dolazi od savjetnika predsjednika, a ne i iz Stejt departmenta, Miletić objašnjava da je Savjet za nacionalnu bezbjednost, koji vodi Bolton, odgovoran za spoljnu politiku SAD i da se ona tu formuliše, te da se poslije kroz administraciju realizuje.\n“Kada savjetnik za nacionalnu bezbjednost kaže takvu jednu važnu izjavu, to govori da je već sve učinjeno širom administracije da se izanalizira situacija u regionu, situacija između Albanaca i Srba i u tom kontekstu, ta izjava ima izuzetnu težinu i govori o promijenjenim stavovima SAD”, naveo je Miletić.\nPrema njegovom sudu, promjena SAD prema interesima Srbije u regionu je evidentna, navodeći da će se ona nastaviti i da će mnogi biti iznenađeni u kom pravcu će se to dešavati.\nOdgovarajući na pitanje šta je doprinijelo da SAD promijeni svoju politiku prema Srbiji, Miletić kaže da Amerikanci imaju pragmatični i realistični pristup problemu, a Srbiju vide kao najozbiljniju državu u regionu sa kojom može da se dogovara.\nPovodom Boltonove izjave reagovao je i ministar odbrane Aleksandar Vulin, koji je kazao da je zadovoljan što je američka administracija shvatila da se miješanjem ne može postići rješenje za KiM, kao i da zadovoljan što razumije da je dogovor dvije strane jedino održivo rješenje.\n“Svako rješenje koje je nametnuto može prije ili kasnije da izazove podjele, sukobe i ratove. Ako se mi dogovorimo, a međunarodna zajednica prihvati, to bi bilo održivo rješenje koje vodi ka stabilnosti Balkana”, rekao je Vulin, koji je naveo da neće da govori šta treba da bude na pregovorima, uz opasku da je to stvar pregovarača.\nOn je kazao i da se zalaže za razgraničenje, jer smatra da se “velika Albanija” može zaustaviti samo na taj način.\nTagoviAleksandar Vulin Dzon Bolton Kosovo razgraničenje Sjedinjene Američke Države SAD Srbija\n3 Komentara na "Mijenja li Amerika stav prema Srbiji?"


Vreme je za prirodu - Ozonpress :: internet portal\nTag: eko sistem, priroda, vreme\nMilionima životinjskih i biljnih vrsta na planeti Zemlji preti izumiranje, velikim delom usled gubitka prirodnih staništa, dok je svega četvrtina planete netaknuta i još uvek bezbedna za vrste koje je naseljavaju. Pored toga, razaranjem šuma i uništavanjem prirodnih staništa patogeni se izmeštaju iz njihove prirodne sredine i sa životinjskih vrsta prelaze na novog domaćina – ljude. Zato je tema ovogodišnjeg Dana životne sredine biodiverzitet – odnosno Vreme je za prirodu!\nTrenutna epidemija virusa COVID-19 pokazuje koliko je zdravlje ljudi povezano sa zdravljem planete.\n– Moramo ulagati više i brže u drugačije upravljanje prirodnim resursima. Tokom perioda izolacije i karantina usled epidemije bili smo svedoci smanjenja zagađenja vazduha i vode kao i emisije ugljen-dioksida širom sveta, za rekordno vreme. Ovaj privremeni predah pokazuje da možemo napraviti preokret ka pozitivnoj transformaciji. Postoje tehnološka rešenja uz pomoć kojih privreda može biti više zasnovanana prirodi, koja bi omogućila i otvaranje novih radnih mesta. Moramo promeniti način na koji proizvodimo energiju na globalnom nivou, zatim naše obrasce potrošnje, poljoprivredne prakse, transport, modele investiranja. To je moguće, izvodljivo, i predstavlja zajedničku odgovornost političkih lidera, velikih privrednika i svih građana – izjavila je Fransoaz Žakob, stalna koordinatorka UN u Srbiji.\nU poslednjem izveštaju Međuvladine naučno-političke platforme za biodiverzitet i eko sistemske usluge (IPBES) navodi se da trenutni negativni trendovi biološke raznovrsnosti i eko sistema ugrožavanju napredak ka 80% potciljeva održivog razvoja koji se odnose na siromaštvo, glad, zdravlje, održivu potrošnju i proizvodnju, vodu, gradove, klimu, okeane i zemljište. Vrednost usluga koje dobijamo iz prirode procenjuje se na 125-140 biliona američkih dolara godišnje, što je iznos 1.5 globalnog BDP-a. Hrana koju jedemo, vazduh koji udišemo i voda koju pijemo potiču iz prirode. Dok se krećemo ka populaciji od 10 milijardi ljudi na ovoj planeti, moramo prigrliti mogućnosti i vrednosti prirodnog okruženja, a ne raditi protiv njega.\nRepublika Srbija je jedan od šest evropskih centara biodiverziteta. U Srbiji živi 43,3% vrsta koje naseljavaju Evropu. U skladu sa UN Konvencijom o biološkoj raznovrsnosti ratifikovanoj 2002. godine, Republika Srbija se obavezala da će 17% svoje teritorije staviti pod zaštitu. U tom pogledu, poslednjih godina ostvaren je određeni napredak – 2017. godine, rezervat biosfere Bačko Podunavlje upisan je u Svetsku listu rezervata biosfere priznatih od strane UNESCO-a. Nacionalni park Đerdap je prva oblast u Srbiji koja je nominovana za pristupanje UNESCO Globalnoj mreži geoparkova. Neophodno je dalje unapređenje održivog upravljanja prirodnim resursima, i uspostavljanje ekoloških mreža poput NATURA 2000.\nPodjednako je važno i obnavljanje eko sistema. UN su nedavno proglasile Dekadu obnove eko sistema 2021-2030, koja je jedinstvena prilika da se pojačaju napori na obnovi uz otvaranje radnih mesta i borbu protiv klimatskih promena u okviru Agende 2030 i Ciljeva održivog razvoja.\nDa bi se čuo glas mladih za o važnim pitanjima koja se tiču životne sredine, i da bi se njihova mišljenja i stavovi uključili u programska i strateška rešenja, UNICEF i UNEP su pozvali mlade u Srbiji da putem platforme U-Report koju administra UNICEF, podele svoje mišljenje i iskustva na ovu temu.\nSkoro polovina mladih koji su učestvovali u anketi smatra da je za očuvanje životne sredine pre svega odgovoran pojedinac, dok njih trećina smatra da najvažniju ulogu u tome ima država. Prema mišljenju ispitanika, mladi bi trebaloda budu bolje informisani o zagađenju životne sredine kao i o problemima krčenja šuma i uništavanja prirodnog staništa biljaka i životinja.\nVelika većina, čak 94%, slaže se sa tim da bi očuvanje prirode trebalo da bude prioritet čak i po cenu sporijeg ekonomskog razvoja. Kada su u pitanju mere koje bi trebalo preduzeti u cilju očuvanja prirode, 22% mladih misli da bi se ona sama mogla obnoviti ako bi postojali uslovi za to, 21% da proizvodnja i potrošnja treba da budu odgovornije, 20% je za jaču primenu zakonske regulative, a 18% za širu upotrebu obnovljivih izvora energije.\nO Svetskom danu životne sredine\nOd 1974. godine kada je počelo njegovo obeležavanje, Svetski dan životne sredine je prerastao u globalnu platformu za širenje svesti i preduzimanje akcija o urgentnim pitanjima, od zagađenja mora i globalnog zagrevanja do održive potrošnje i ilegalne trgovine divljim životinjama. Milioni ljudi su tokom godina učestvovali u obeležavanju ovog važnog dana, time doprinoseći promeni naših potrošačkih navika kao i unapređenju nacionalnih i međunarodnih ekoloških politika.\nTim UN u Srbiji (UNCT), kojim rukovodi stalna koordinatorka UN, sastoji se od 19 agencija, fondova i programa UN. Tim funkcioniše na osnovu Okvira razvojnog partnerstva za period 2016-2020 između Vlade Republike Srbije i Tima UN. Okvir razvojnog partnerstva je putokaz za stratešku saradnju na daljem unapređivanju dobre uprave i vladavine prava, razvoja socijalnih i ljudskih resursa, privrednom razvoju, rastu i zapošljavanju, zaštiti životne sredine, borbi protiv klimatskih promena i izgradnji otpornih zajednica, kao i integrisanju kulture u celokupni proces održivog razvoja.\nZločin nad prirodom i ljudima\nD.G. 07/06/2020 u 04:23 Odgovorite\nPrirodu na našem ognjištu nam je ukrao Ivanjički sud


PREDLOG ZAKONA O KOMUNALNOJ MILICIJI:\tKomunalni milicioneri će moći da snime dokaze o komunalnom prekršaju i tako dokažu bilo kakvo remećenje komunalnog reda, poput parkiranja na pešačkim prelazima, tramvajskim šinama ili u žutoj traci, bacanja smeća, puštanje glasne muzike. Svi prekršioci moraju da postupe po nalogu komunalnog milicionera, što do sada nije bio slučaj\nCilj Predloga zakona o komunalnoj miliciji je njeno obrazovanje i u opštinama, kao i dalje unapređenje rada u korist građana, izjavio je ministar državne uprave i lokalne samouprave Branko Ružić.\nDrugi razlog je promena naziva službe, jer je, kaže, Zakonom o policiji ("Sl. glasnik RS", br. 6/2016, 24/2018 i 87/2018) utvrđeno da pravo na upotrebu "policija" ima isključivo MUP i Ministarstvo odbrane.\nPrema aktuelnom Zakonuo komunalnoj policiji ("Sl. glasnik RS", br. 51/2009), komunalnu policiju su mogli da imaju gradovi, ali ne i opštine. Aktuelni Zakon je dozvoljavao gradovima da formiraju komunalnu policiju, a to se sada menja.\n"Opštine će sada moći da obrazuju komunalnu miliciju, ukoliko imaju finansijskog prostora i mogućnost da ih zaposle. Takođe, dve ili više opština će moći da obrazuju zajedničku komunalnu miliciju ili da povere obavljanje ovih poslova susednom gradu koji već ima komunalnu policiju", objasnio je Ružić.\nMinistar je obrazlažući predložene rešenje u Narodnoj skupštini Republike Srbije preneo i efekte rada komunalne policije.\n"Samo u prošloj godini, komunalna policija (milicija) Grada Beograda formirala je ukupno oko 124.000 predmeta, odgovorili su na 59.720 poziva građana preko Beokom servisa, imali su 39.907 elektronskih prekršajnih naloga za nepropisno parkiranje i 41.657 za vožnju gradskim prevozom bez plaćene karte, i izrekli su 14.186 upozorenja u situacijama kada su radnje mogle da proizvedu prekršajni prestup", rekao je Ružić.\n"Kroz međusobno obaveštavanje, razmenu informacija, preduzimanje zajedničkih mera, kao i zajedničko korišćenje sredstava, uređaja, opreme", rekao je Ružić.\nNa taj način se, kaže, Ružić, popunjava "pravna praznina", jer do sada nije bilo regulisano ko vrši nadzor nad korišćenjem državnih simbola u privatnim, sportskim i drugim objektima.\nTakođe, Predlogom zakona se uređuje i postupanje prema maloletnicima, tako da jedan broj komunalnih milicionara mora da položi ispit za postupanje sa maloletnicima.\n"Uvodimo i dva nova ovlašćenja - zaustavljanje i pregledanje vozila kao i prikupljanje obaveštenja u cilju otkrivanja prekršaja i njihovih učinilaca", rekao je Ružić.\n"Radom u civilu omogućiće se da se uspostavi komunalni red posebno u oblastima bespravnog zauzeća javne površine, nelegalne prodaje, nelegalnog taksi prevoza, kao i buke u ugostiteljskim objektima", istakao je Ružić.\nKao jako važnu izmenu Ružić je naveo da svi prekršioci moraju da postupe po nalogu komunalnog milicionera, što do sada nije bio slučaj.\n"Komunalni milicionar će moći da piše prekršajni nalog, a novim zakonom su definisane kazne za fizičko lice od 10.000 dinara, ako plati u roku od 8 dana onda je 5.000, a ako to lice smatra da nije krivo, onda će po tom slučaju postupati nadležni sud", rekao je Ružić.


Rani znakovi dijabetesa - Mediflora\nRani znakovi dijabetesa poznati su svima – žeđ, potreba za slatkišima, gojaznost… Mada bi se gojaznost možda trebalo podvesti pod uzroke. Ipak, signali koje nam telo šalje su brojni, naročito kada je u pitanju dijabetes tipa 2, a verovatno biste ih teško povezali sa ovim opasnim oboljenjem, što dokazuje i činjenica da većina ljudi i ne zna da pati od dijabetesa, sve dok bolest ne dođe u poodmaklu fazu.\nProsečna osoba obično mora da isprazni bešiku između četiri i sedam puta u 24 sata, ali ljudi sa dijabetesom imaju tu potrebu mnogo češće. Kada dijabetes podigne nivo šećera u krvi, vaši bubrezi nisu u stanju da svoju funkciju pravilno obave, zbog čega stvaraju više urina. Zbog toga se javlja potreba za češćim mokrenjem, a zbog većeg “odliva” tečnosti iz tela, javlja se i velika žeđ, kako bi se izgubljena tečnost nadoknadila.\nKategorija: Endokrini sistem 14 oktobra, 2021\nPreviousPrevious post:Namirnice protiv visokog pritiskaNextNext post:Simptomi problema sa jetrom


Veliki servis - Miki & Garo\nVeliki servis Banja Luka\nGeneralno uređujemo motor Vašeg ljubimca uz ugradnju dijelova vodećih svijetskih proizvođača prve ugradnje, te garancija od 12 mjeseci i prijeđenom neograničenom kilometražom. Nakon izvođenih radova obavezan je 1. besplatni servis nakon prijeđenih 1200-1500 km od prvog paljenja generalno uređenog motora.\nPrvi servis podrazumijeva:\nIzmjenu ulja u motoru i uljnog filtera, kontrolu zaptivanja, kontrolu rashladnog sistema, kontrolu rada motora i po potrebi dotezanje glave, te podešavanje ventila (materijal se plaća).\nSavjetujemo redovite servise izmjene ulja i filtera svakih 10000 km uz korištenje samo kvalitetnih ulja, koja produžuju vijek motoru Vašeg ljubimca!\nNakon tako tretiranog motora, vlasnik dobiva upute o načinu korištenja vozila i periodu razrađivanja. Generalna reparatura motora Vašeg ljubimca uz ugradnju dijelova vodećih svijetskih proizvođaca prve ugradnje, te garancijom od 12 mjeseci i prijeđenom neograničenom kilometražom. Nakon izvedenih radova obavezan je 1. besplatni servis nakon prijeđenih 1200-1500 km od prvog paljenja generalno uređenog motora.


Lorelli Bertoni lezaljka ljuljaska enjoy beige za za (10110110003) cena, cene Srbija, prodaja Beograd Novi Sad Niš\nLorelli Bertoni lezaljka ljuljaska enjoy beige za za (10110110003) cene\nTrenutno nemamo slike za Lorelli Bertoni lezaljka ljuljaska enjoy beige za za (10110110003)\nEPonuda nije internet prodavnica već Vam omogućava da brzo i lako nađete Lorelli Bertoni lezaljka ljuljaska enjoy beige za za (10110110003) po najjeftinijoj ceni. Naš cilj je da kupci budu što bolje informisani o ponudi Lorelli Bertoni lezaljka ljuljaska enjoy beige za za (10110110003) na tržištu Srbije. Vrlo lako nalazite željeni proizvod za kategoriju Ležaljke za bebe cene, ne morate da lutate od sajta do sajta za Lorelli Bertoni Ležaljke za bebe, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lorelli Bertoni lezaljka ljuljaska enjoy beige za za (10110110003) sa PRODAVCEM. EPonuda ne može da garantuje potpunu tačnost specifikacije i slika za Lorelli Bertoni lezaljka ljuljaska enjoy beige za za (10110110003). Pre kupovine, podatke za Lorelli Bertoni lezaljka ljuljaska enjoy beige za za (10110110003) proverite na sajtu PROIZVOĐAČA.


ICRC POZIVA NA SURADNJU RADI PRONALAŽENJA NESTALIH U RATU - Index.hr\nICRC POZIVA NA SURADNJU RADI PRONALAŽENJA NESTALIH U RATU\nMeđunarodni odbor Crvenog križa (ICRC) u BiH pozvao je u utorak vlasti BiH, Hrvatske te Srbije i Crne Gore na čvršću suradnju radi bržeg pronalaženja osoba nestalih u ratu.\nU priopćenju za javnost se ističe kako je nužno učinkovitije dostavljati informacije o nestalim osobama te bolje surađivati s Međunarodnim odborom Crvenog križa. Također se navodi i izjava voditelja izaslanstva Međunarodnog odbora Crvenog križa u BiH Wernera Kaspara u kojoj on potiče "regionalni proces u traženju nestalih".\nGlasnogovornica Međunarodnog odbora Crvenog križa u BiH Sanela Bajrambašić za Hinu je izjavila kako je "na Balkanu registrirano 26.700 osoba nestalih u ratovima". "Najviše nestalih, oko 21.000, registrirano je u BiH, od kojih je do sada pronađeno oko 6.000 uglavnom ekshumacijama, a još 15.000 nestalih se traži", rekla je glasnogovornica.\nMeđunarodni odbor Crvenog križa u BiH, kako se navodi u priopćenju, smatra kako je potrebno "ubrzati međudržavni proces ekshumacije i skratiti procedure prijenosa posmrtnih ostataka između država".


Radnici Pošte Srbije\nPredstavnici radnika Pošte Srbije, rukovodstva tog javnog preduzeća i Vlade Srbije potisali su u petak sporazum o prekidu obustave rada i povećanju plata.\nPodsetimo, predstavnici radnika Pošte i Vlade Srbije postigli su dogovor o obustavi štrajka u četvrtak kasno uveče.\nSuspenzije još uvek na snazi\nRadnici pošte u Novom Sadu okupili su se i danas ispred glavne zgrade tog preduzeća da bi od svojih predstavnika čuli šta ih čeka nakon obustave štrajka.\nNa pitanje Radija Slobodna Evropa (RSE) da li su uspeli da se izbore za smenu rukovodilaca preduzeća, glavni poverenik Samostalnog sindikata poštanskih radnika za Novi Sad Tomislav Mandić je rekao da nisu „hteli da mešaju politiku u ovo.“\nDeo radnika nezadovoljan dogovorom\nU međuvremenu, deo radnika Pošte ističe da su nezadovoljni postignutim dogovorom, za koji tvrde da je postignut "ispod žita", prenose beogradski mediji.\nRadnici Pošte Srbije u Beogradu, Zrenjaninu, Kikindi i Lazarevcu stupili su 2. decembra u štrajk, zahtevajući plate u rangu republičkog proseka. Među zahtevima je bila i smena rukovodstva kompanije na čelu sa Mirjanom Petrović, vršiteljkom dužnosti direktorke.\nKao odgovor na to, stotine njih je suspendovano širom Srbije.\nOvo je drugi put da ove godine da su radnici štrajkovali: u martu je u potpunosti obustavljen rad, i samo nakon obećanja da će biti ispunjeni zahtevi, radnici su se vratili na svoja radna mesta. Dogovor je bio da se do 30. novembra obezbedi veća plata radnicima sa najnižim primanjima.


Novasloboda | London pokrenuo proces povlačenja nagrade za Suu Kyi zbog nasilja nad Rohinjama\n“Korporacija Grada Londona osuđuje šokantna kršenja ljudskih prava počinjena u Mijanmaru, i već je uputila pismo ambasadoru Burme, u kome izražava ozbiljnu zabrinutost trenutnom situacijom u zemlji”, navodi se u saopštenju.\nKoroporacija je saopštila da će uputiti pismo Suu Kyi, kako bi joj poručila o svom potezu “prije donošenja konačne odluke”.\nSudeći po Amnesty International, više od 750.000 Rohinja izbjeglica, većinom žena i djece, pobjeglo je iz Mijanmara i prešlo u Bangladeš, nakon što su mijanmarske snage pokrenule kampanju protiv manjinske muslimanske zajednice u avgustu 2017. godine.\nOd 25. avgusta 2017. godine, skoro 24.000 Rohinja muslimana ubile su mijanmarske državne snage, sudeći po izvještaju Ontario međunarodne razvojne agencije (OIDA).\nAung San Suu Kyi London povlačen je nagrade\nAutomobil probio barijere kod Britanskog parlamenta, povrijeđeni brojni pješaci


PROGRAMSKI CILJEVI ~ Komitet znanja Srbije\nPrepoznajući znanje i kontinuiranu doživotnu edukaciju kao pokretačku snagu u 21. veku shvatamo da je krajnji trenutak da kreiramo drugi talas građenja modernih institucija novog doba. U njima će vladati izvrsnost obrazovanja drugog tipa, tipa maksimalnog podstrekivanja i iskorišćavanja intelektualnog potencijala mladih ljudi usmerenog na jačanje njih samih kao ličnosti i jačanje njihovog doprinosa kreiranju Srbije kao društva znanja.\nOvaj zadatak, njegova kontrola, unapređenje i ostvarenje su naši programski ciljevi, a posebno:\n- Selektovanje, okupljanje, ohrabrivanje i pomaganje najistaknutijih mladih akademskih građana naše zemlje u prioritetnim oblastima nauke, tehnike i umetnosti sa ciljem da iskažu, unaprede i očuvaju svoj talenat, svoje znanje i svoje veštine i razviju spremnost na dalje sopstveno kontinuirano usavršavanje u svojoj oblasti.\n- Izbor, podsticanje i pomoć pri izradi, objavljivanju i predstavljanju stručnih i naučnih radova i istraživanja, i umetničkog stvaralaštva članova KoznaS-a široj stručnoj i naučnoj javnosti Republike Srbije, Evrope i sveta.\n-\tAngažovanje KoznaS-a na primeni znanja i veština njegovih članova u rešavanju praktičnih problema društva i privrede kroz naučnoistraživačke i komercijalne projekte za potrebe naše zemlje, evropske i svetske zajednice, finansirane od strane domaćih, evropskih i svetskih fondova, kao i drugih investicionih institucija.\n- Izbor i saradnja sa sličnim institucijama u svetu radi prikupljanja i razmene iskustava, načina i oblika rada i eventualne razmene poseta.\n- Izrada „mape puta“ za reformu sektora znanja koja se fokusira na povećani pristup znanju, fundamentalno unapređenje obrazovnog sistema, preoblikovanje istraživanja, razvoja i inovativnih struktura, i iskorišćavanje primene znanja za generisanje boljih i jeftinijih proizvoda i usluga. „Mapa puta“ treba da omogući revoluciju znanja u okviru koje se grade kapaciteti i generiše kvalitet koji će omogućiti našoj zemlji da u budućnosti u potpunosti iskoristi svoj najvažniji resurs - ljudski resurs.\n- Integracija srpske nauke i umetnosti u evropske i svetske naučne i kulturne tokove.


ŠVAJCARCI PLAĆAJU ENGLESKU VERZIJU SVOJE NEZVANIČNE HIMNE\nUdruženje u Švajcarskoj nudi nagradu od 10.000 švajcarskih franaka, oko 9.140 evra, pobedniku koji napiše tekst engleske verzije nove nezvanične himne te zemlje. Švajcarsko društvo za opšte dobro (SSCG) je saopštilo je da su došli na ovu ideju nakon što su shvatili da se engleski vrlo često koristi u Švajcarskoj. Naveli su da će pobednik biti nagrađen sa 10.000 švajcarskih franaka, a ime pobednika će se takođe naći uz tekst himne pod naslovom „Beli krst na crvenoj podlozi“. Reč je o pobedničkom tekstu s takmičenja iz 2015. godine, ali već odavno se peva širom zemlje i smatra se nezvaničnom novom državnom himnom Švajcarske. Već postoje verzije teksta na francuskom, nemačkom i italijanskom jeziku. Tekst je nastao s ciljem da odražava švajcarski ustav i multikulturalnu prirodu moderne Švajcarske. Organizacija koja je organizovala takmičenje – i koja traži englesku verziju – navela je da je vreme za ažuriranje starog teksta „Švajcarskog psalma“ (Schweizerpsalm) koji je star 170 godina.


Vesti > U 2014. novi fond za zaštitu životne sredine\nMinistarka energetike, razvoja i zaštite životne sredine Srbije Zorana Mihajlović izjavila je da će u prva tri meseca naredne godine biti osnovan budžetski fond za zaštitu životne sredine u kome bi trebalo da bude najmanje 2,5 milijardi dinara.\n"Taj fond će biti mesto gde će se slivati sav novac od ekoloških taksi i omogućiti finansiranje ekoloških projekata", kazala je ona agenciji Beta.\n"Budžetski fond će za početak biti finansiran od dugovanja javnih preduzeća za ekološke takse. Samo Elektroprivreda Srbije treba da plati 2,5 milijadi dinara na osnovu tog duga", rekla je ona i dodala da ukupna dugovanja po ekološkim taksama inose najmanje 3,5 milijardi dinara.\nMinistarka je kazala da nema ništa protiv da se taj dug plati u ratama, ali je istakla "da nijedno javno preduzeće ne može više da očekuje da im država neće naplatiti ekološku taksu".\n"Naplata takse je pored ostalog način da se sačuvaju predeli u kojima se nalaze elektrane i rudna polja", rekla je ona.\n"Ministarstvo će definisati sektore koji će biti prioriteti i u odnosu na to praviće se javni konkursi i dodeljivati sredstva da se ne bi desilo ono što smo imali sa ugašenim Fandom za zaštitu životne sredine gde se finansiralo sve CD-i, knjige, ali suštinski se nije finasirala zaštita životne sredine", rekla je ona.\n"Država mora da isplati taj dug i sada se traži način da se to izmiri", rekla je ona.\n"Ispostavilo se da od 100 reciklera samo 15 zadiovoljava zakonom propisane uslove, a cilj Ministarstva je da se osnuje što više malih porodičnih firmi koje će se baviti reciklažom kroz takozvana reciklažna dvorišta", rekla je ona.


Osude opozicinog upada u RTS | Ekspres.net\nOsude opozicinog upada u RTS\nPredsednica vlade, ministri i lideri stranaka najoštrije su osudili upad dela demonstranata i lidera opozicije u zgradu Radio-televizije Srbije.\n“Najoštrije osuđujem nasilje Saveza za Srbiju i jednog dela učesnika protesta ‘1 od 5 miliona’ koji su upali u zgradu Radio-televizije Srbije preteći novinarima i urednicima javnog servisa. Ovaj vandalski čin Đilasa, Obradovića, Jeremića jasno pokazuje da od prvog dana planiraju da izazovu nerede i da na nasilan način smene legitimno izabranu vlast”, rekla je Brnabić za Tanjug.\nDačić je dodao da se nedostatak političkih ideja i podrške građana ne može zameniti nasiljem.\nZorana Mihajlović: Protest jedno, upad u televiziju nešto sasvim drugo\n“Jedno su građanski protesti i mirno iskazivanje nezadovoljstva, a nasilje, upadi u televizije i pretnje njihovim zaposlenima su nešto sasvim drugo. Činjenica da je incidente predvodio jedan od lidera Saveza za Srbiju najbolje govori o tome koja je njihova politika”, rekla je Mihajlovićeva.\n“Ali, nije im dugo trebalo da pokažu svoje pravo lice i upotrebe silu i nasilje prema bilo kome ko samo radi svoj posao i ne poistovećuje se sa njihovim stavovima i ciljevima”, istakla je Mihajlovićeva.\nUpad demonstranata u RTS pod vođstvom Dragana Đilasa, Boška Obradovića i Vuka Jeremića očajnički je korak nemoćnih i bezidejnih političara da destabiliziju Srbiju, poručio je večeras funkcioner SPS Aleksandar Antić.\n“Nasilje nad zaposlenima u RTS-u vrhunac je nemoći opozicionih partija oko Saveza za Srbiju i nedopustiva agresija koju nijedna demokratska država u svetu ne bi dopustila. Đilas, Obradović i Jeremić ne znaju šta će sa svojim protestima koji se raspadaju i u tom očaju posežu za nasiljem”, rekao je Antić u izjavi za javnost.\nVulin: Ovo nije politika\n“Nema nasilja, nema sile, samo zakon koji važi za sve”, rekao je Vulin.\nMinistar Vulin je istakao da ovo nije politika, već da su u pitanju siledžije.\n“Ovo rade kriminalci i fašisti, ovo nije politika, ovo je nasilje”, rekao je Vulin.\nMinistar Vulin je dodao da su prvo vešali, palili slike, sada upadaju u RTS i uništavaju javnu imovinu.\nPrema njegovim rečima niko nema pravo da napada i maltretira, ponižava, vređa, novinare i zaposlene koji se nalaze u RTS-u, ukazao je Vulin.\n“Da li je to ta velika politička misao koju nam nude”, upitao je ministar vojni.\nOn je dodao i da ne može da se ne čudi licemerju, da je Đilas ušao u RTS koji je opljačkao tu televiziju i dodao da se oni bore da sačuvaju novac i prilivilegije.\nBranko Ružić: Očekujemo od državnih organa da sačuvaju ustavni poredak\nPrema njegovim rečima, ugrožavanje bezbednosti novinara, demoliranje Javnog servisa koji radi u interesu svih građana Srbije, kao i demonstriranje najnižeg nivoa primitivizma definitivno jesu dokaz da su maske pale.\nRužić je naveo da je “nedostatak političke ideje, dezorijentisanost, frustriranost činjenicom da podrku građana nemaju, dovela tzv. lidere opozicije do očajničkog pokušaja da kao šačica razularenih pojedinaca pokušaju nasilno da izazovu državni udar i smene legitimno i legalno izabranu vlast”.\n“Ne nasedajte na provokacije”\nZamenik gradonačelnika Beograda i član Predsedništva SNS, Goran Vesić pozvao je građane Beograda da ostanu mirni i da ne nasedaju na provokacije Draga Đilasa i Boška Obradovića.\n“Oni žele nasilje i krv na ulicama našeg grada”, rekao je Vesić i naveo da njih dvojica, kao i svi oni koji su večeras nasilno ušli u zgradu RTS-a odgovarati za to, u skladu sa zakonom.\nČlan Predsedništva Srpske napredne strane Aleksandar Jovičić najoštrije je osudio nasilje koje su “takozvani lideri takozvanog Saveza za Srbiju” izazvali sa samo jednim ciljem da, kako je rekao, destabilizuju državu i institucije i izazovu strah i paniku među građanima.\nBILANS SINOĆNJEG UPADA OPOZICIJE U RTS: Demonstranti izgurali obezbeđenje, razbijena stakla i oštećen automobil Upravni odbor: RTS ne sme da postane poligon za nasilne i političke obračune Stefanović: Predsednik može da abolira izmanipulisane, deca su zloupotrebljena Mihajlović: Upadom u RTS opozicija pokazala za kakvu Srbiju se zalaže


NovaEnergija.net » Šta treba da znate pre preuzimanja Windowsa 10? Šta treba da znate pre preuzimanja Windowsa 10? – NovaEnergija.net\nSvi koji imaju legalno instaliran WIndows 7, Windows 8 ili Windows 8.1 od 29. jula imaju mogućnost da besplatno preuzmu novi operativni sistem Windows 10, a ova akcija trajaće cele naredne godine.\nEvo šta bi još bilo dobro da uradi svaki korisnik:\nOslobađanje prostora na hard-disku\nDruga, nešto skuplja, ali brža varijanta jeste čuvanje podataka na eksternom hard-disku. Korisnici operativnog sistema Windows 8 takođe mogu da iskoriste opciju File History da automatski sačuvaju podatke.\nSigurnosna kopija sistema\nŠta treba da znate pre preuzimanja Windowsa 10? was last modified: July 31st, 2015 by Žikica Milošević


Komunikacija u javnoj upravi – rešavanje krize na terenu - Marketing Mreža\nKomunikacija u javnoj upravi – rešavanje krize na terenu\nMiloš Milovanović, internacionalni UN FAO konsultant i bivši pomoćnik ministra poljoprivrede, šumarstva i vodoprivrede Republike Srbije, specijalno za Marketing mrežu govori na koliko nivoa se odvijala komunikacija i koju ulogu je imala PR služba Ministarstva, da li su imali komunikacijsku strategiju, ali i pomoć medija.\nNa koji način je Ministarstvo poljoprivrede u prethodnim godina uspevalo da odži balans u komunikaciji između velikog broja ciljanih javnosti i na koliko nivoa se odvijala komunikacija?\nCiljane javnosti Ministarstva poljoprivrede jesu, pre svega, poljoprivredni proizvođači, a sa druge strane i svi građani naše zemlje. Pored toga, budući da je Srbija veliki izvoznik poljoprivredno-prehrambenih proizvoda, ciljana javnost Ministarstva su vrlo često i izvozna tržišta, dominantno tržišta Evropske unije i CEFTA regiona. Balans u komunikaciji često se postizao i održavao na različite načine u različitim situacijama. To je vrlo često kombinacija nastupa u medijima odabranih zvaničnika Ministarstva poljoprivrede u zavisnosti od same teme, i s druge strane priloga i izjava za štampane medije. U tom smislu praktično je jedna od glavnih ideja Ministarstva, u zavisnosti od prirode problema, da se kroz pravovremenu i kontinuiranu komunikaciju obezbedi stabilnost tržišta, poverenje građana, ali i u određenim situacijama prezentovati konkretne akcije i korake koje smo preduzeli ili ćemo to tek uraditi.\nDok sam radio u Ministarstvu poljoprivrede, bila je praksa da se odredi jedan ili više zvaničnika koji su na neki način bili portparoli Ministarstva. Zanimljivo je da tu funkciju nikada nije obavljao neko iz PR službe. Komunikacija s javnošću najčešće se odvijala na dva nivoa: političko-tehničkom i strogo tehničkom. Na političkom nivou izjave je davao sam ministar ili članovi kabineta bez obzira na kojoj su se poziciji nalazili. Kada govorimo o tehničkom nivou i usko stručnoj oblasti, za tu vrstu komunikacije bili su zaduženi savetnici koji su se bavili konkretnim pitanjima. Nije praksa samo u javnoj upravi u Srbiji, nego i u brojnim međunarodnim institucijama, da kada dođe do određenih problema, kriznih situacija i nestabilnosti, izjave, pored ministra, daju i usko specijalizovani savetnici za konkretnu oblast. Ministri, kao i svi drugi političari, vode računa o svom imidžu u javnosti i političkoj karijeri, pa je nekako prirodno da biraju na kojim događajima će se pojaviti, a na kojima ne.\nKoju ulogu je imala PR služba Ministarstva, da li su se menjali zaposleni u ovoj službi odlaskom starog i dolaskom novog ministra? U kojoj meri je to, po Vašem mišljenju, uticalo na kvalitet i kontinuitet komunikacije Ministarstva s javnošću?\nPR služba Ministarstva poljoprivrede vodila je računa o adekvatnoj zastupljenosti ove državne institucije u javnosti, pogotovo u nekim kriznim situacijama. Takođe, starali su se o adekvatnom prenošenju informacija o našim aktivnostima. Saveti PR službe upućeni zvaničniku Ministarstva, koji treba da daje izjave u medijima, bili su jako korisni, u smislu koja pitanja i teme možemo da očekujemo, pogotovo u emisijama koje idu uživo i u kojima nemate puno prostora za ispravljanje grešaka, ali i određivanja najadekvatnijih medija i kanala komunikacije za prenošenje određene poruke.\nFluktuacija zaposlenih u državnoj upravi zajednički je problem za sve državne organe i ona ima brojne i duboke razloge. Okosnicu PR službe Ministarstva poljoprivrede čini jedan mali broj ljudi, koji, uslovno rečeno, već duže vreme rade na tim pozicijama, ali pored njih svaki ministar uvek sa sobom dovede još nekoliko bližih saradnika, koji su, pre svega, zaduženi baš za pitanje medija i zastupljenosti ministra u njima. Međutim, dokle god je jasna strategija komunikacije Ministarstva s javnošću i dokle god se zna šta se želi postići, fluktuacija kadra nije problem.\nDa li je Ministarstvo poljoprivrede imalo komunikacijske strategije za projekte koje ste sprovodili i pomoć medija? Kako biste ocenili saradnju Ministarstva s medijima?\nGeneralna strategija komunikacije Ministarstva poljoprivrede postojala je u periodu u kom sam ja radio. Uvek se znalo ko, kada i u kojim situacijama istupa u medijima i na koji način. Sam resor poljoprivredno-prehrambene proizvodnje izuzetno je dinamičan, ali i komunicirati hranu kao robu vrlo je specifično. Nije lako imati strategiju komunikacije za svaku pojedinačnu situaciju do koje može doći, od štajkova poljoprivrednih proizvođača različitih proizvoda, do protesta poljoprivrednika zbog modela i visine državnih subvencija i zabrinutosti javnosti u vezi sa kvalitetom hrane koju konzumiraju.\nŠto se tiče saradnje sa medijima, moram da kažem da je bila jako korektna. Mediji su se trudili da prvo oni adekvatno razumeju poruke koje Ministarstvo poljoprivrede želi da plasira i nakon toga ih prenese dalje u javnost. Međutim, to nekada nije bilo moguće uraditi, iz više razloga – ograničenja u trajanju priloga, nemogućnost dolaska do određenih sagovornika i izvora informacija, ili je prosto materija u nekim situacijama veoma kompleksna i ne može biti objašnjenja u prilogu od minut ili dva. Bez obzira na to, između Ministarstva i medija postojao je veoma korektan i fer odnos, koji se gradio dugi vremenski period i uvek je išao ka istom cilju – da potrošači i proizvođači imaju tačnu i pravovremenu informaciju.\nDa li ste imali treninge javnog nastupa u Ministarstvu i u kojoj meri su oni, po Vašem mišljenju, neohodni za zaposlene u javnoj upravi na najvišim pozicijama?\nMislim da su treninzi javnog nastupa neophodni svim zaposlenima u javnoj upravi. Neki od njih biće u prilici da nastupaju u javnosti i zato je neohodno da znaju na pravi način da prenesu poruku i stavove institucije koju zastupaju. To se, takođe, odnosi i na PR sektore ministarstava i drugih javnih institucija, koji su relativno novi i neophodna im je pomoć ove vrste.\nKrajem 2012. godine Ministarstvo poljoprivrede pokrenulo je Facebook i Twitter stranicu. U kojoj meri je to, po Vašem mišljenju, otvorilo komunikaciju sa građanima i povećalo transparentnost u radu Ministarstva?\nOnline komunikacija je korisna i u 21. veku apsolutno neophodna. U odnosu na tradicionalne, online mediji su daleko brži i često bolji kanal komunikacije za dolazak do ciljanih javnosti. S druge strane, da li doprinose povećanju transparetnosti bilo kog ministarstva veoma je diskutabilno, jer nije ni poželjno da baš sve informacije iz državnih institucija budu javno dostupne. Međutim, informacije koje su namenjene građanima, moraju biti plasirane kroz što više kanala.\nMožemo li reći da je Ministarstvo poljoprivrede u prethodnom periodu bilo „servis građana“ i u kojoj meri je dvosmerna komunikacija bila uobičajena praksa?\nMoram reći da je postojala volja Ministarstva da se sve želje građana ispune, ali to nekada nije bilo moguće, a razlozi su brojni. Takođe, Ministarstvo nije Ministarstvo poljoprivrednika, nego svih građana Srbije. Uloga Ministarstva poljoprivrede nije isključivo da razvija proljoprivrednu proizvodnju i njihove direktne učesnike, već i da vodi računa o adekvatnom snabdevanju tržišta i stanovništva poljoprivredno-prehrambenim proizvodima, formiranju cena koje su realne kako za proizvođače, tako i za potrošače, ali i brinu o bezbednosti proizvoda na tržištu.\nNa koji način ste uspevali da rešite goruće probleme na terenu i u kojoj meri su, po Vašem mišljenju, komunikacijski uspešno rešena pitanja alfatoksina u mleku, protesti poljoprivrednika i blokada Vojvodine, protesti malinara i druge krizne situacije? Da li nadležno Ministarstvo, po Vašem mišljenju, dovoljno dobro komunicira pitanje GMO hrane?\nMoram da kažem da je reakcija Ministarstva na svaku od navedenih situacija bila pravovremena, a informisanje javnosti višednevno i višestruko kroz različite kanale komunikacije. Ministarstvo je u svakom trenutku bilo spremno da putem medija javnosti dostavi sve neophodne informacije kojima raspolaže, ali i predloži konkretna rešenja. Susretali smo se sa raznoraznim zahtevima proizvođača, često nerealnim i ekonomski neutemeljenim, međutim trudili smo se da uvek ponudimo rešenja i sve informacije.\nŠto se tiče GMO hrane, građani Srbije nisu dovoljno dobro obavešteni o ovoj oblasti. O GMO se u poslednje vreme jako malo priča, često je ova tema loše interpretirana u medijima i građani su na taj način dovedeni u zabludu. Takođe, tema u vezi sa GMO, rekao bih, prekrivena je „mrakom“. Interes svih građana jeste da više znaju o ovoj temi, a medija da više istražuju i pričaju o tome.\nMiloš Milovanović održao je juče predavanje u In Centru na temu „Komunikacija u javnoj upravi – rešavanje krize na terenu“, a u okviru DSOJ edukativnog programa PReobrazuj se.\nkomunikacija u državnoj instituciji\nkomunikacija u javnoj upravi\nPR služba Ministarstva\nrešavanje kriza na terenu\nivana 30.04.2014\tu\t21:30\nSjajan intervju! Prava je steta sto je gospodin Milovanovic bivsi pomocnik ministra – Srbiji, drzavnoj upravi, a posebno sektoru poljoprivrede su neophodni ovakvo profesionalni ljudi!


Kovačević: Ove godine letovi na nove destinacije\nNovi letovi na tri evropske destinacije sa banjalučkog aerodroma u svega dva mjeseca pokazali su se veoma uspješnim. Direktor Međunarodnog aerodroma Banjaluka Duško Kovačević za ATV kaže da u ovoj godini sa irskom kompanijom "Rajaner" očekuju i do 130 hiljada putnika. Rasporodaju se skoro sve karte, barem prema podacima kojima se kompanija pohvalila prošlog mjeseca. U banjalučkom aerodromu se nadaju da će zato i proširiti ponudu za nove destinacije.\n"Ja očekujem da se ta popunjenost kreće oko 94 odsto. To je isto jedan znak da su naši putnici, naši građani, veoma zainteresovani, što je za nas isto jako dobra informacija. Nama je veoma stalo da i u ovoj godini, da bude veći broj destinacija. U svakom slučaju kompanija je ta koja će to odlučiti, ali naš je cilj da se povećava broj putnika i ja smatram da će nas i ove godine "Rajaner" obradovati sa nekim novim destinacijama," kaže Kovačević.\nOd trećeg aprila iz Banjaluke kreće i let za Berlin, i to dva puta sedmično. Najvjerovatnije je, kažu u banjalučkom Aerodromu, da će "Rajaner" uspostaviti i let za Beč.\nOd uspostavljanja novih linija ""Rajanera" broj putnika povećan je za 74 odsto. Kako nam je potvrđeno, zbog toga bi moglo da dođe i do proširenja zgrade aerodroma Banjaluka.\nPrvi let "Rajaner" sa Mahovljana poletio je 30. oktobra za Stokholm, a potom za Brisel i Memingen. Nastavlja se i saradnja sa kompanijom Air Srbija za Beograd, a u ovoj godini biće omogućena i dva čarter leta za Grčku i Tursku.\nAerodrom Banjaluka "Rajner" nove destinacije\nZa putovanja od januara do maja\nNova akcija "Rajanera", popusti do 30 evra\nSletio prvi avion Rajanera